open-index/open-wikipedia-markdown huggingface dataset:
గోళ్ళమూడి రత్నమ్మ

**గోళ్ళమూడి రత్నమ్మ** స్వాతంత్ర్య సమర యోధురాలు.

## బాల్యం, విద్య
**గోళ్ళమూడి రత్నమ్మ** గుంటూరు జిల్లా తెనాలి తాలూకా చేబ్రోలు గ్రామములో ఒక సంపన్న కర్షక కుటుంబములో వాసిరెడ్డి సాంబయ్య, పార్వతమ్మ దంపతులకు 1886లో జన్మించింది. బాల్యంలో చదువు పట్ల అమిత శ్రద్ధ చూపింది. ఆనాడు ఆడపిల్లలను పాఠశాలకు పంపేవారు కాదు. అదీగాక వాసిరెడ్డి వారింట్లో ఘోషా పద్ధతి ఉండేది. అయినా తల్లిదండ్రులు రత్నమ్మ చదువుకోడానికి సహకరించారు.

## స్వాతంత్ర పోరాటం లో
1921లో మహాత్మా గాంధీ స్వరాజ్య యాత్ర చేస్తూ చేబ్రోలు వచ్చాడు. గాంధీజీ ఉపన్యాసాలు విన్న తను కూడా దేశసేవలో నిమగ్నమవ్వాలనుకుంది. రాట్నం వడకడం, నూలు తయారు చేయడం, ఖాదీ ధరించడం మొదలు పెట్టింది. 1928లో మద్రాసులో జరిగిన కాంగ్రెస్ మహాసభలకు వెళ్ళింది. 1930లో ఉప్పు సత్యాగ్రహములో పాల్గొంది. ఈమెను విప్లవ వనితగా భావించి బ్రిటిష్ వారు అరెస్ట్ చేసి పలు నేరాలు ఆరోపించారు. ఆరు నెలల కారాగార శిక్ష వేశారు. గాంధీ-ఇర్విన్ ఒడంబడిక వల్ల జైలు నుండి విడుదలై, తన ప్రచార కార్యక్రమాలను ఇంకా ఉధృతం చేసింది.

1932లో శాసనోల్లంఘనం, పికెటింగ్ కారణంగా ఆమెను అరెస్ట్ చేసి వదిలారు. మళ్ళీ కొంత మంది స్త్రీలతో కలిసి సత్యాగ్రహం చేసింది. పోలీసులు అరెస్ట్ చేసి, విచారణ జరిపి ఆరు నెలలు కఠిన కారగార శిక్ష విధించారు. ఆంధ్ర మహిళా సభ 1935లో గుంటూరులో జరిగింది. ఈ సభకు రత్నమ్మ అధ్యక్షత వహించింది. ఆంధ్ర రాష్ట్ర కాంగ్రెస్ సంఘం వారు రత్నమ్మను మహిళా దళాధిపతులకు ప్రధాన నేతగా నియమించారు. రత్నమ్మ మహిళలను కూడగట్టుకొని ఎలా శాసనధిక్కారం చేయగలదో గ్రహించిన ప్రభుత్వం ఆమెను మరలా అరెస్ట్ చేసి పది నెలలు జైలు శిక్ష విధించింది.

1936లో జరిగిన ఎన్నికలలో కాంగ్రెస్ అభ్యర్థిగా గుంటూరు జిల్లా బోర్డుకు అత్యధిక మెజారీటీతో గెలిచింది. 1939లో పొన్నూరు నియోజకవర్గం నుండి గుంటూరు జిల్లా బోర్డుకు గెలుపొంది పార్టీ గౌరవం కాపాడింది. 1939లో చేబ్రోలులో మహిళా గ్రంథాలయం స్థాపించింది. అలాగే 1940లో స్త్రీలకు ప్రత్యేకముగా హిందీ విద్యాలయం స్థాపించింది. 1942లో క్విట్ ఇండియా ఉద్యమములో మరలా అరెస్ట్ అయ్యింది. 1944 జనవరి 26న స్వతంత్రదిన వేడుకలను పెద్ద ఎత్తున జరిపి ఆరు నెలలు జైలు శిక్ష అనుభవించింది. 1945లో చేబ్రోలులో ఆంధ్రరాష్ట్ర మహిళా రాజకీయ శిక్షణ శిబిరం నిర్వహించింది.

## మూలాలు

వర్గం:1886 జననాలు
వర్గం:స్వాతంత్ర్య సమర యోధులు
వర్గం:తెలుగువారిలో స్వాతంత్ర్య సమర యోధులు
వర్గం:ఆదర్శ వనితలు
వర్గం:గుంటూరు జిల్లా స్వాతంత్ర్య సమర యోధులు
గుత్తికొండ రామబ్రహ్మం

**గుత్తికొండ రామబ్రహ్మం** (1915- స్వాతంత్ర్య సమర యోధుడు. గాంధేయ వాది. నిస్వార్ధసేవాతత్పరుడు. హేతువాది.
## జననం
**గుత్తికొండ రామబ్రహ్మం** గుంటూరు జిల్లా అమృతలూరు మండలం మోపర్రు గ్రామంలో సుబ్బయ్య, గోవిందమ్మ దంపతులకు 1915లో జన్మించాడు. బాలా మణి వీరి ధర్మపత్ని.

## స్వాతంత్ర పోరాటంలో
దేశ పర్యటనలో భాగంగా 1929లో గాంధీజీ గుంటూరు జిల్లాలో పర్యటించు చున్నప్పుడు కల్లూరి చంద్రమౌళి గారు వారిని మోపర్రు గ్రామం తీసుకొచ్చి కొడాలి వెంకటప్పయ్య గారి ఇంటిలో బస కల్పించారు. 14 ఏళ్ళ చిరు ప్రాయములో గాంధీజీ ఉపన్యాసము విన్న రామబ్రహ్మం చదువుకు స్వస్తి చెప్పి ప్రజా జీవితానికి అంకితమయ్యాడు. కల్లూరి చంద్రమౌళి గారి శిష్యుడిగా స్వాతంత్ర్య పోరాటంలో పాల్గోన్నాడు.

సామాన్య ప్రజానీకములో సామాజిక స్పృహ పెంచేందుకు గ్రంథాలయాన్ని స్థాపించాడు. గ్రామ పారిశుధ్య అవసరాన్ని గుర్తించి యువకులను చేరదీసి వీధులు ఊడ్చుట, మురికి గుంటలు పూడ్చుట మున్నగు పనులు చేసేవాడు. వ్యవసాయ కూలీలకు కనీస వేతనాలు ఇప్పించేవాడు. **<nowiki/>'గ్రామ పత్రిక**' అనే వ్రాత పత్రిక నిర్వహించి గ్రామీణులలో చైతన్యం కలిగించాడు. రాత్రి బడులు నిర్వహించి పలువురిని అక్షరాస్యులను చేశాడు. వితంతు వివాహాలు ప్రోత్సహించాడు.

కల్లూరి చంద్రమౌళి గారి మార్గ నిర్దేశంలో కొడాలి కమలమ్మ, కల్లూరి తులశమ్మ, లుక్కా చింతాదాసు, షేక్ బికారి వంటి వారితో కలసి అనేక ఉద్యమాలలో పాల్గోన్నారు. దళితులతో సహపంక్తి భోజనాలు చేయించేవాడు. అందరూ ఒకే బావి నుండి నీరు తోడుకునే ఏర్పాటు చేశాడు. ఈ పనులు ఆ రోజుల్లో పెద్ద సంచలనము కలిగించాయి.

1940 లోమోదుకూరు గ్రామంలో జరిగిన వ్యక్తి సత్యాగ్రహములో పాల్గొన్నందుకు మూడు నెలల జైలు, 300 రూపాయల జరిమానా విధించబడింది. రామబ్రహ్మం రాజమండ్రి జైలుకు తరలింపబడ్డాడు. జరిమానా చెల్లించడానికి నిరాకరిస్తే ఇంట్లోని ధాన్యం జప్తు చేయబడింది.

క్విట్ ఇండియా ఉద్యమములో భాగంగా 1942 సెక్టంబర్ 19వ తేదిన తెనాలిలో కల్లూరి చంద్రమౌళి గారి నాయకత్వంలో కల్లూరి తులశమ్మ. కొడాలి కమలమ్మ. చిట్టూరి అన్నపూర్ణమ్మ, శాంత అనే మహిళలతో కలసి కోర్ట్ వద్ద పికెటింగ్ చేశారు. ఆ ఉద్యమ సమయంలో జరిగిన పోలిసు కాల్పులలో ఎడుగురు ఉద్యమకారులు అసువులు బాసారు. 

## సంఘ సేవ
1948లో జయప్రకాశ్ నారాయణ్‌ను తన గ్రామం పిలిపించి వికాస కార్యక్రమాలకై ధనదానం చేశాడు. వినోబా భావే భూదాన ఉద్యమానికి తన వాటా 60 సెంట్ల భూమిని దానం చేశాడు.

స్వాతంత్ర్య ఉద్యమములో జైలుకి వెళ్ళిన వారికిచ్చే భూమి తీసుకోవడానికి నిరాకరించాడు. సమర యోధుల పింఛను పేద విద్యార్థులకు ఇచ్చేవాడు.

గోరా గారి ఆధ్వర్యములో హైదరాబాదు పబ్లిక్ గార్డెన్సులో పూల మొక్కలు పీకి కూరగాయల మొక్కలు పాతి 30 రోజులు జైలు శిక్ష అనుభవంచాడు.

డా. వెంపటి సూర్యనారాయణ సహకారముతో గ్రామంలో పలువురికి ఉచితముగా కంటి శుక్లాల శస్త్ర చికిత్సలు చేయించాడు.

అమెరికాలో ఉన్న తన కుమారుడు డా. రవీంద్రనాథ్ (తానా వ్యవస్థాపకుడు) చేయూతతో కోటి రూపాయలతో గ్రామంలో పలు అభివృద్ధి కార్యక్రమాలు తన చేతిమీదుగా నిర్వహించాడు.

## మూలాలు

వర్గం:1915 జననాలు
వర్గం:తెలుగువారిలో స్వాతంత్ర్య సమర యోధులు
వర్గం:గుంటూరు జిల్లా స్వాతంత్ర్య సమర యోధులు
వర్గం:హేతువాదులు
శిరోమణి సహవాసి

**శిరోమణి సహవాసి** అని పేరొందిన జంపాల ఉమామహేశ్వరరావు గుంటూరు జిల్లా, తెనాలి సమీపమునగల దుగ్గిరాల గ్రామములో 1933 డిసెంబరు 23న జన్మించాడు.

## విద్య
గ్రామ పాఠశాలలో ప్రాథమిక, ఉన్నత విద్య తరువాత ఇంటర్ తెలుగులో ఆంధ్ర విశ్వకళా పరిషత్ నుండి మొదటి స్థానములో నిలిచి బంగారు పతకము పొందాడు. 1954-58 లోబి.ఎ (రాజకీయ శాస్త్రము)హానర్స్ చేశాడు. 
## వృత్తి

1959 నుండి 1981 వరకు ఆంధ్ర ప్రదేశ్ అకౌంటెంట్ జనరల్ ఆఫీసులో ఆడిటర్ గా చేశాడు. 1983లో పదవీ విరమణ చేసి ఈనాడు దినపత్రికలో ఉద్యోగిగా చేరాడు. 1984లో సహాయక వార్తా సంపాదకునిగా పనిచేశాడు. 1985 జనవరి నుండి 1996 వరకు సంపాదకునిగా చేశాడు. పదమూడు సంవత్సరములు సంపాదకీయాలు, పతాక శీర్షికలు చూశాడు. 1996-98లో ఉదయం పత్రికకు ముఖ్య వ్రాతగానిగా చేశాడు. 2000-01లో విజేతకు సంపాదకునిగాను, 2002-03లో తెలుగుదేశం పక్ష పత్రికకు సహ సంపాదకునిగా ఉన్నాడు. కొంతకాలం డిస్కవరీ మాసపత్రికకు గౌరవ సంపాదకునిగా ఉన్నాడు.

## ప్రముఖ రచనలు

* తిరుమల తిరుపతి ధర్మస్థానము మిరాసీ వ్యవస్థపై "కలియుగ వైకుంఠపాళీ" పేరిట 14 రోజుల సీరియల్.
* దేవాలయాల దుస్థితి, ఆలయ భూముల ఆక్రమణపై "ఘంటారావం" పేరిట వార్తా సీరియల్.
* పట్టణ భూగరిష్ఠ చట్టం పై "సీలింగ్ సిత్రాలు" సీరియల్.
* తిరస్కృతులు (దాస్తొయెవ్‌స్కీ "The insulted and the humiliated"కి తెలుగు అనువాదం).
* రక్తాశ్రువులు (నార్మన్ బెథూన్ "The scalpel and the sword"కి తెలుగు అనువాదం).
* ఏడుతారాలు ((అలెక్స్ హేలీ) "Roots" కి తెలుగు అనువాదం) 
* వేమన మాట తాట.
* ప్రవక్త-సంస్కర్త వీర బ్రహ్మేంద్రస్వామి.
* స్వరాజ్య సమరం
* జలగం వెంగళరావు జీవిత చరిత్ర.
* మాలపల్లి సంక్షిప్త నవల.
* రాజశెఖర చరిత్ర సంక్షిప్త నవల.
* మంచి చెడు సంక్షిప్త నవల.
* కథాసరిత్సాగరం-అనుసరణ.
* పంచతంత్రం-అనుసరణ.

## పురస్కారాలు
1953లో ధర్మవరం కృష్ణాచార్యులు పురస్కారం, తెలుగు విశ్వవిద్యాలయమువారి ఉత్తమ జర్నలిస్ట్ అవార్డు, తాపీ ధర్మారావు ధర్మనిధి పురస్కారం అందుకున్నాడు.

## మరణం
సహవాసి 2007 ఆగస్టు 29న మరణించాడు.

## మూలాలు

వర్గం:1933 జననాలు
వర్గం:సంపాదకులు
వర్గం:తెలుగు రచయితలు
వర్గం:2007 మరణాలు
వర్గం:గుంటూరు జిల్లా రచయితలు
వర్గం:కలం పేరుతో రచనలు చేసిన ఆంధ్రప్రదేశ్ వ్యక్తులు
ఉపుల్ చందన

ఉమహిలియ దురగె ఉపుల్ చందన (జ. 1972 మే 7) (ఉపుల్ చందన గా సుపరిచితుడు) శ్రీలంక క్రికెట్ క్రీడాకారుడు. అతను ప్రత్యేకంగా లెగ్ స్పిన్ బౌలర్, అత్యుత్తమ ఫీల్డర్ కూడా. అతను 1996 క్రికెట్ ప్రపంచ కప్ విజయం సాధించిన జట్టులో కీలక సభ్యుడు. 

శ్రీలంక తరఫున ఆడిన అత్యుత్తమ లెగ్ స్పిన్నర్లలో చందన ఒకడు. అంతర్జాతీయ స్థాయిలో మొత్తం ఏడు అర్ధ సెంచరీలు సాధించిన అతను సమర్థుడైన లోయర్-ఆర్డర్ బ్యాట్స్ మాన్.

## జీవిత విశేషాలు

2009 ఆగస్టు 6 న, చందన కొలంబోలో  'చందనా స్పోర్ట్స్'  అనే కొత్త క్రీడా దుకాణాన్ని ప్రారంభించాడు. అది  నుగేగోడలోని విజేరామ ప్రాంతంలో ఉంది.  గల్లేలోని మహీంద కాలేజీలో యుక్తవయసులో ఉపుల్ చందన తన క్రికెట్ వృత్తిని ప్రారంభించాడు.

## దేశీయ క్రికెట్ కెరీర్
చందన దేశీయ క్రికెట్ ను ఇంగ్లాండులో గౌసెస్టెర్‌షైర్ కంట్రీ క్రికెట్ క్లబ్ కొరకు ఆడాడు. అతను శ్రీలంకలో నాండెస్క్రిప్ట్స్ కు ప్రాతినిధ్యం వహించాడు.

కోల్‌కతా టైగర్స్ ,  ఐసిఎల్ వరల్డ్ ఎలెవన్ తరఫున ఆడుతున్న చందన ఇండియన్ క్రికెట్ లీగ్‌లో చేరాడు. అతను మరో నలుగురు శ్రీలంక క్రికెటర్లతో సహా నిషేధించబడ్డాడు.  కాని 2009 లో ఈ నిషేధ నిర్ణయం ఎత్తివేయబడింది.

## అంతర్జాతీయ కెరీర్
1994 లో 21 ఏళ్ళ వయసులో వన్డేలో అరంగేట్రం చేసినప్పటికీ, చందన టెస్ట్ జట్టులో చేరేందుకు ఐదేళ్లు వేచి ఉండాల్సి వచ్చింది. అతనికి మార్చి 1999 లో పాకిస్థాన్‌తో జరిగిన ఆసియా టెస్ట్ ఛాంపియన్‌షిప్ ఫైనల్‌లో అవకాశం వచ్చింది. తొలి ఇన్నింగ్స్‌లో చందన 47.5 ఓవర్లు విసిరి 179 వికెట్లకు 6 పరుగులు చేశాడు.

తరువాతి సంవత్సరాల్లో అతను శ్రీలంక తరఫున అప్పుడప్పుడు కనిపించాడు. 2002 లో కెన్యాతో అనధికారిక టెస్ట్ సిరీస్ ఆడినప్పుడు అతను శ్రీలంక A కెప్టెన్‌గా ఎంపికయ్యాడు. అప్పుడు చందన బ్యాటింగ్,  బౌలింగ్ సగటులలో అగ్రస్థానంలో ఉన్నాడు. ఇది 2003 లో తిరిగి జట్టులోకి రావడానికి అతనికి సహాయపడింది.  బ్రిడ్జ్‌టౌన్‌లో వెస్టిండీస్‌తో జరిగిన మ్యాచ్-విన్నింగ్ ఇన్నింగ్స్ తరువాత, 313 పరుగుల తేడాతో విజయం సాధించిన తరువాత జట్టులో అతని స్థానం 5కు చేరుకుంది. 6 సిక్సర్లతో కేవలం 71 బంతుల్లో 89 పరుగులు చేశాడు. అప్పటి నుండి అతను తరువాతి సంవత్సరాలలో వన్డే జట్టులో సాధారణ ఆటగాడు.

ముత్తయ్య మురళీధరన్ 2004 ఆస్ట్రేలియా పర్యటన నుండి వైదొలిగినప్పుడు, చందన ప్రధాన స్పిన్ బౌలర్‌గా టెస్ట్ జట్టులోకి వచ్చాడు.   కైర్న్స్‌లోని కాజలి స్టేడియంలో జరిగిన 2 వ టెస్టులో అతను పది వికెట్లు పడగొట్టాడు. ఇప్పటి వరకు (ఆగస్టు 2016) ఆస్ట్రేలియాలో జరిగిన టెస్ట్ మ్యాచ్‌లో పది వికెట్లు తీసిన ఏకైక శ్రీలంక బౌలర్ గా నిలిచాడు.శ్రీలంక (92) తరఫున 9 వ స్థానంలో బ్యాటింగ్ చేస్తున్నప్పుడు అత్యల్ టెస్ట్ స్కోరు సాధించిన రికార్డు ఉపుల్ చందనకు ఉంది.

బంగ్లాదేశ్ పర్యటన తర్వాత చందనా అక్టోబర్ 15, 2007 న అంతర్జాతీయ క్రికెట్ నుంచి రిటైర్ అయ్యాడు.

## మూలాలు

## బాహ్య లంకెలు
* 

వర్గం:1972 జననాలు
వర్గం:శ్రీలంక క్రీడాకారులు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వన్డే క్రికెట్ క్రీడాకారులు
వర్గం:జీవిస్తున్న ప్రజలు
లంక డిసిల్వా

**సమ్జీవ కుమార లంక డిసిల్వా** శ్రీలంకకు చెందిన ఒక క్రికెట్ క్రీడాకారుడు. 1975 జూలై 29 న శ్రీలంక లోని కురునెగలలో జన్మించాడు. శ్రీలంక తరపున 1977 లో 3 టెస్టు మ్యాచులు, 11 వన్డేలు ఆడాడు.
వర్గం:1975 జననాలు
వర్గం:శ్రీలంక క్రీడాకారులు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వన్డే క్రికెట్ క్రీడాకారులు
వర్గం:జీవిస్తున్న ప్రజలు
మ్యాక్స్ (వస్త్ర తయారీ సంస్థ)

యునైటెడ్ అరబ్ ఎమిరేట్స్ కి చెందిన ఒక రెడీమేడ్ వస్త్ర తయారీదారు. వస్త్రాల తో బాటు కూలింగ్ గ్లాసులు, పాదరక్షలు, ఆభరణాలు, గృహోపకరణాలను తయారు చేస్తుంది. ఇది ప్రఖ్యాత ల్యాండ్ మార్క్ గ్రూప్ కు చెందిన ఒక సంస్థ. యునైటెడ్ అరబ్ ఎమిరేట్స్ లో 2004 లో ప్రారంభించబడ్డ మ్యాక్స్ ఇప్పుడు సౌదీ అరేబియా, జోర్డాన్, కువైట్, బాహ్రెయిన్, కతార్, ఓమన్, టర్కీ, ఈజిప్టు, యెమెన్, భారతదేశం లాంటి 11 దేశాలలో 94 స్టోరులను కలిగియున్నది. మధ్యతరగతి కొనుగోలుదారునికి అందుబాటులో ఉంటూనే, ఫ్యాషన్ లో రాజీ పడకుండా దుస్తులు, పాదరక్షలు తయారు చేయటం మూలాన మ్యాక్స్ మధ్యప్రాచ్య దేశాలలో అతి పెద్ద ఫ్యాషన్ రీటైలర్ గా స్థానం దక్కించుకొన్నది. సౌదీలో దీని పేరు సిటీ మ్యాక్స్. దీని ఉప శీర్షిక "Look Good. Feel Good."

పరిశోధనల ద్వార మ్యాక్స్ మధ్యతరగతి కొనుగోలుదారులు తాహతు మేరకు తన 80% ఉత్పత్తులు రూ.199/- నుండి రూ.599/- లోపే నిర్దేశించినది. ఈ ధరలో ఇంత అత్యాధునిక వస్త్రాలను రూపొందించటం మ్యాక్స్ ప్రత్యేకత. ప్యాంటలూన్స్, వెస్ట్ సైడ్ లకి ఇది గట్టి పోటీదారు.

మ్యాక్స్ స్టోరులలో 20% సాంప్రదాయిక దుస్తులు, 20% పాశ్చాత్య దుస్తులు, 20% శాతం పిల్లల దుస్తులు, 25% పురుషుల దుస్తులు, 15% పాదరక్షలు ఉంటాయి.

ప్రపంచవ్యాప్తంగా మ్యాక్స్ టర్నోవర్ రూ. 2,000 కోట్లు కాగా ఇందులో 10 శాతం భారతదేశం నుండి చేరుతుంది. 

## భారతదేశంలో మ్యాక్స్ స్టోరులు
భారతదేశంలోని ఈ క్రింది పట్టణాల్లో మ్యాక్స్ స్టోరులు కలవు.
* ఆగ్రా
* అహ్మదాబాదు
* బెంగళూరు
* క్యాలికట్
* ఢిల్లీ, పరిసర ప్రాంతాలు
* హైదరాబాదు
* ఇండోర్
* లక్నో
* ముంబయి
## మూలాలు
1. https://web.archive.org/web/20100818072347/http://www.mydigitalfc.com/companies/max-retail-open-20-more-fashion-stores-099
2. http://www.thehindubusinessline.com/2010/04/22/stories/2010042251080500.htm

## బాహ్య లంకెలు
*మ్యాక్స్ ఫ్యాషన్ రీటెయుల్.కామ్
వర్గం: వ్యాపార సంస్థలు
వల్లూరు వెంకటరామయ్య

**వల్లూరి వెంకట్రామయ్యచౌదరి** ప్రముఖ రంగస్థల నటుడు. ఆంధ్ర డ్రమెటిక్ అమెచ్చూర్ స్థాపకులలో ముఖ్యులు.

## జీవిత విశేషాలు
వీరు 1925, మే 11న సౌభాగ్యమ్మ, అంజయ్య దంపతులకు గుంటూరు జిల్లా, తెనాలి సమీపంలోని కొలకలూరులో జన్మించారు. వీరిది వ్యవసాయ కుటుంబం. ప్రాథమిక విద్య సొంత వూరులోనే సాగింది.

## రంగస్థల ప్రస్థానం
వీరి పెదనాన్న వెంకటరామయ్య నటుడు, దుగ్గిరాల కంపెనీలో వివిధ పాత్రలను పోషించేవాడు. అంతేకాకుండా వీరి పాఠశాల పంతులు ముకుందరామయ్ సహజ నటుడు, గాయకుడు. పెదనాన్న, పంతులు ప్రభావంవల్ల వెంకట్రామయ్య నాటకంపై అనురక్తిని పెంచుకొని పాఠశాల వార్షికోత్సవాల సందర్భంగా శ్రీకృష్ణ రాయబారం నాటకంలో దుర్యోధన పాత్రను పోషించి, ప్రథమ బహుమతిని గెలుచుకున్నారు.
	
ఒకరోజు పాఠశాలకు ఆలస్యంగా వెళ్లినందుకు పంతులు దండించడంతో స్కూల్ విద్యకు స్వస్తిపలికి, నటనవైపు దృష్టి మళ్లించారు. ఎమ్.ఎన్. రాయ్ రాడికల్ పార్టీలో చేరి, ఆ పార్టీకి సంబంధించిన గేయాలను శ్రావ్యంగా పాడేవారు. ప్రముఖ హేతువాది త్రిపురనేని రామస్వామి చౌదరి సంస్కరణలపట్ల ఆకర్షితుడై ఆయన అభిమానాన్ని చూరగొన్నారు.

త్రిపురనేని రామస్వామి చౌదరి రచించిన శ్రీరామ రావణ యుద్ధం నాటకంతో వల్లూరు నటజీవితం ప్రారంభమైంది. బాలనాగమ్మ లో ఫకీరుగానూ, రామాంజనేయ యుద్ధంలో యయాతిగానూ, సక్కుబాయిలో శ్రీకృష్ణుడుగానూ, సత్యహరిశ్చంద్రలో నక్షత్రకుడిగా నటించారు. మిత్రులైన డి.వి. సుబ్బారావు, రత్నాకరరావు, పగడాల రామారావు, జానకీదేవి, రాజకుమారి, కృష్ణవేణిలతో కలసి ఒక నాటక సంస్థను స్థాపించారు. ఆ సంస్థ తరపున బాలనాగమ్మ, భక్త శబరి, నటనాలయం, వీరపాండ్య కట్టబ్రహ్మన్న మొదలైన నాటకాలను ప్రదర్శించారు. బాలనాగమ్మ నాటకం ప్రదర్శించేటపుడు ఫకీరు పాత్రలో ఉన్న వల్లూరు వెంకట్రామయ్యను చూసి, పిల్లలు, పెద్దలు దడుచుకునేవారు. గర్భణీ స్త్రీలు, చిన్నపిల్లలు రాకూడదని నిర్వాహకులు ముందుగానే తెలిపేవారు. ఈ పాత్ర ఆయనకు బాగా పేరు తెచ్చింది. ఆయన ‘జై కపాళీ’ అనీ గంభీరమైన కంఠంతో అన్నపుడు రెండు మూడు కి.మీ.ల దాకా వినపడేది. ఈ పాత్రను ఇంత గంభీరంగా నటించి మెప్పించినవారు ఆంధ్ర నాటకరంగంలోలేరు. ఈ నాటకాన్ని పల్లెపల్లెకు పరిచయం చేసిన ఘనత కూడా ఆయనకే దక్కుతుంది.

ఆంధ్రరసాలిని సంస్థ తరపున ఆలపాటి వెంకట్రామయ్య కళాపరిషత్తులో [[నటనాలయం (నాటకం)|నటనాలయం]] నాటకాన్ని తొలిసారిగా ప్రదర్శించాడు.

## మూలాలు
* వల్లూరి వెంకట్రామయ్య చౌదరి, నాటక విజ్ఞాన సర్వస్వం, పొట్టి శ్రీరాములు తెలుగు విశ్వవిద్యాలయం ప్రచురణ, హైదరాబాదు, 2008., పుట. 565.

## మూలాలు

వర్గం:1925 జననాలు
వర్గం:1990 మరణాలు
వర్గం:తెలుగు రంగస్థల నటులు
వర్గం:గుంటూరు జిల్లా రంగస్థల నటులు
పి. అచ్యుతరాం

**పి. అచ్యుతరాం** (జనవరి 25, 1925 - మార్చి 15, 1998) ప్రముఖ హేతువాది, సంఘ సంస్కర్త.

## జననం
వీరు గుంటూరు జిల్లా, గోవాడ గ్రామంలో 1925, జనవరి 25 న, రాఘవయ్య, కమలాంబ దంపతులకు జన్మించాడు. అతను హేతువాద ప్రచార కృషికి గాను పొట్టి శ్రీరాములు తెలుగు విశ్వవిద్యాలయం వీరికి 1992 లో త్రిపురనేని రామస్వామి చౌదరి స్మారక బహుమతిని ఇచ్చి సత్కరించింది.

## మరణం
వీరు 1998, మార్చి 15 వ తేదీన పరమపదించారు.

వర్గం:1925 జననాలు
వర్గం:1998 మరణాలు
వర్గం:గుంటూరు జిల్లా హేతువాదులు
వర్గం:గుంటూరు జిల్లా సంఘ సంస్కర్తలు
బుర్రా సుబ్రహ్మణ్యశాస్త్రి

**బుఱ్ఱా సుబ్రహ్మణ్యశాస్త్రి**, (ఫిబ్రవరి 9, 1936 - ఏప్రిల్ 7, 2019) స్త్రీ పాత్రధారణలో గొప్ప పేరు సంపాదించుకున్న నటనాగ్రేసరుడు.

## జననం
కృష్ణా జిల్లా, అవనిగడ్డ దగ్గర పోతుగడ్డ లో 1936, ఫిబ్రవరి 9 న జన్మించాడు.

## రంగస్థల ప్రస్థానం
225px|కుడి|thumb|బుర్రా సుబ్రహ్మణ్య శాస్త్రి
శాస్త్రి మేనమామ కొటేశ్వరరావు స్వతహాగా హరిదాసు. ఉత్తమ గాయకుడు. మేనమామ పర్యచేక్షణలో పద్యాలు, పాఠాలు శ్రావ్యముగా పాడుట నేర్చుకున్నాడు. వానపాముల సత్యనారాయణ వద్ద పద్యాలు భావయుక్తముగా పాడుట, చిత్రకళలోని మెలకువలు నేర్చుకున్నాడు. శాస్త్రి నటనా విశిష్ఠత గుర్తించిన బి.వి. నరసింహారావు నాట్యశాస్త్రములోని నూతన ప్రయోగ రీతులన్నీ నేర్పాడు. శాస్త్రి అన్న తగినంత ప్రోత్సాహమిచ్చి నాటకరంగాన నిలిపి ఉత్తమ స్త్రీ పాత్రధారిగా తీర్చి దిద్దాడు. అకుంఠిత కార్యదీక్షతో ఉత్తమ స్త్రీ పాత్రలైన సత్యభామ, చింతామణి, సక్కుబాయి, చంద్రమతి, మోహిని, మాధురి మొదలైన పాత్రలు ధరించి ఆంధ్ర దేశ ముఖ్య పట్టణాలలో స్త్రీ పాత్రధారణలో "ఔరా" అనిపించుకున్నాడు. స్వంతంగా సత్యసాయిబాబా నాటక సమాజము స్థాపించి నాటక ప్రదర్శనలిచ్చి రసజ్ఞులందరి మెప్పు పొందాడు. శాస్త్రి పాత తరం  నటుల సంప్రదాయాలైన క్రమశిక్షణ, పట్టుదల, నిరంతర అన్వేషణ, నిత్యసాధన, కొత్త ప్రయోగాలపై తపన, ఆశయసాధన కనిపిస్తాయి.

శాస్త్రి స్త్రీ పాత్రలన్నింటిలోను ఒక నూతనత్వం గోచరిస్తుంది. కవి సృష్టించిన పాత్రకు న్యాయము చేస్తూ, మరొకవైపు సృజనాత్మక రూపం పాత్రకు ఆపాదింపచేసి సజీవ శిల్పం తో రాణింపు కలగచేస్తాడు. భావయుక్తమైన సంభాషణ విధానమూ, ఆ విధానానికి తగిన సాత్విక చలనమూ, ఆ చలనముతో సమ్మిళితమైన నేత్రాభినయనమూ, పలుకూ, కులుకూ, సొంపూ, ఒంపూ, హొయలు, ఒయ్యారాలతో నాట్యమయూరిలా, శృంగార రసాధిదేవతగా ప్రేక్షకులు ఉక్కిరిబిక్కిరయ్యేటట్లు నటించేవాడు. చూపు మన్మధ బాణంలా ఉండేది. ప్రేక్షకుల కరతాళధ్వనితో నిండిపోయేది. శాస్త్రి స్త్రీ పాత్రాభినయానికి ముగ్ధులైన విశ్వనాధ సత్యనారాయణ "నాట్యాచార్య" బిరుదునిచ్చాడు. ఆంధ్ర ప్రజానీకం "అభినయ సరస్వతి" అని, కొండవీటి వెంకటకవి "నాట్యమయూరి" అని బిరుదులిచ్చారు. అనేక చోట్ల ఘన సన్మానాలు, బంగారు కంకణాలనూ అందుకున్నాడు.

## ఇతర వివరాలు
ఈయన కుమారుడైన సాయిమాధవ్‌ బుర్రా తెలుగు సినీరంగంలో రచయితగా పనిచేస్తున్నాడు.

## మరణం
2019, ఏప్రిల్ 7న హైదరాబాదులో మరణించాడు.

## మూలాలు

## ఆధార గ్రంథాలు
* బుర్రా సుబ్రహ్మణ్యశాస్త్రి, నూరేళ్ల తెనాలి రంగస్థలి, నేతి పరమేశ్వశర్మ, పుట. 296.

వర్గం:1908 జననాలు
వర్గం:కృష్ణా జిల్లా రంగస్థల నటులు
వర్గం:తెలుగు రంగస్థల నటులు
వర్గం:2019 మరణాలు
వర్గం:తెలుగు సినిమా నటులు
వర్గం:రంగస్థలంపై స్త్రీ పాత్ర ధరించిన పురుషులు
వర్గం:కృష్ణా జిల్లా సినిమా నటులు
గోలి శేషయ్య

right|thumb| 200px| గోలి శేషయ్య
**గోలి శేషయ్య** ప్రఖ్యాతి గాంచిన చిత్రకళాకారుడు. గుంటూరు జిల్లా వినుకొండలో 1911 లో జన్మించాడు.

వినుకొండ నుండి ఢిల్లీ వరకు, ఆపైన అంతర్జాతీయ చిత్రకళాసీమ వరకు ఎగిసిన గొప్ప చిత్రకారుడు. స్థానిక పాఠశాలలో విద్య ప్రారంభించాడు. సహజ సిద్ధమైన తపనతో పలకపై చిత్రవిన్యాసాలు చేయడం ప్రారంభించాడు. అది చూసిన గురువులు ప్రోత్సహించారు.విద్యాభ్యాసం పూర్తయ్యాక చిత్రకళలో ఉన్నత పరీక్షకు కూర్చొని ప్రథమ శ్రేణిలో ఉత్తీర్ణుడయ్యాడు. 1935లో ఉపాధ్యాయ వృత్తిలో కుదురుకొని సంతృప్తి చెందక, ఉద్యోగం వదిలి గుంటూరు చేరుకున్నాడు. అచట పేరుపొందిన చిత్రకారుల వద్ద శిష్యరికం చేశాడు. వివిధ చిత్ర కళారీతుల్లో ప్రావీణ్యం సంపాదించాడు.

కొంత కాలానికి తనంతట తానే చిత్రకళ పెద్ద ఎత్తున చేపట్టాడు. రేఖాచిత్రాలు, వర్ణచిత్రాలు, దృశ్యచిత్రాలు వగైరా అతి తక్కువ వ్యవధిలో చిత్రించేవాడు. ఎవరైనా ప్రసంగిస్తుంటే వారి చిత్రం గోటితో లేక పెన్సిల్ తో క్షణాల్లో గీసి బహూకరించేవాడు. రాజకీయ నాయకులు, కళాకారులు, సాహితీవేత్తలు మొదలగు వారికి చిత్రాలు వేసి ఇచ్చేవాడు. గోపాలరెడ్డికి ఇచ్చిన బుద్ధుడు, పట్టాభిరామారావుకిచ్చిన సుజాత చిత్రాలు కమనీయ కళాఖండాలు.

కొన్ని వందల పుస్తకాలకు, పాఠ్యపుస్తకాలకు బొమ్మలు వేశాడు. అన్ని పత్రికలలో శేషయ్య బొమ్మలు వచ్చేవి. 1958లో మచిలీపట్నం లోని చిత్రకళాసంపదలో జరిగిన గొప్పసభకు విశ్వనాథ సత్యనారాయణ అధ్యక్షత వహించి శేషయ్యకు "చిత్రకళా విశారద" బిరుదునిచ్చి సత్కరించాడు. తెలుగు చిత్రకళా రంగములో ఐదు శతాబ్దాలు విశేష కృషి చేసి, తన కుటుంబములోని వారిని, ఇతరులనూ చిత్రకళారంగములో ప్రవేశపెట్టాడు.

1978లో తెనాలిలోని స్వగృహములో తుది శ్వాస విడిచాడు.
## చిత్రమాలిక

దస్త్రం:Malagumphanamugs.jpg| మాలాగుంఫనము
దస్త్రం:Parani.jpg| పారాణి
దస్త్రం:Pushpanjali.jpg|పుష్పాంజలి


## మూలాలు

వర్గం:1911 జననాలు
వర్గం:ఉత్తమ ఉపాధ్యాయులు
వర్గం:1978 మరణాలు
వర్గం:గుంటూరు జిల్లా చిత్రకారులు
ఇంటర్వ్యూ

thumb|ఉద్యోగం కోసం జరుగుతున్న ఇంటర్వ్యూ
**ఇంటర్వ్యూ** అనగా ప్రశ్న సమాధానాల ద్వారా సమాచారాన్ని సేకరించటం. ఇలా సేకరించిన సమాచారాన్ని రకరకాలుగా వాడుకోవచ్చు. పత్రికలు, దృశ్య, శ్రవణ మాధ్యమాల ద్వారా ప్రజలకి తెలియచేయడం, విద్య, ఉపాధి అవకాశాలకి అర్హతని నిర్ణయించడం లాంటివి వీటిలో ముఖ్యమైనవి. ఇంటర్వ్యూ ద్వారా అభ్యర్థుల వ్యక్తిత్వాన్ని మదింపు చేస్తారు. అంటే పరిశీలనా శక్తిని, తెలివితేటలను, లౌక్యాన్ని, వాస్తవ దృష్టిని, నిర్ణయనిష్పాక్షితను, నేర్చుకోవాలనే ప్రేరణా శక్తిని, జట్టులో పని చేసే సమర్ధత, అలోచనా శక్తి, ముక్కుసూటి తనం, గోప్యత, నీతి నిజాయితీ, సమయపాలన, క్రమశిక్షణ లాంటి మనిషి నడవడికకి సంబందించిన వివిధ లక్షణాలని అంచనా వేయడం. మిగతా వ్యాసంలో విద్య, ఉపాధి అవకాశాల ఇంటర్వ్యూలో విజయం కోసం అభ్యర్థులు తయారవటానికి సూచనలు పరీశీలిద్దాం.
## ఇంటర్వ్యూకి తయారి
### భౌతిక తయారి
భౌతిక తయారి అనగా అభ్యర్థి దుస్తులు, అలవాట్లు, నడవడిక, సభ్యత లాంటివి. ఒక వ్యక్తిని చూసినపుడు, అ వ్యక్తి ఎలాంటి వాడో, మనం అనాలోచితంగా అభిప్రాయం ఏర్పడుతుంది. దీనికి ఆ వ్యక్తి రూపు రేఖలు, దుస్తులు, నడవడిక ప్రధాన పాత్ర పోషిస్తాయి.
;దుస్తులు
పురుషులు, స్త్రీలు హూందాతనంగా వుండే దుస్తులు ధరించాలి. అనగా పురుషులు పాంటు, షర్ట్, స్త్రీలు చీర,జాకెట్ లేక పంజాబీ డ్రస్సు వాడితే బాగుంటుంది. విద్యార్థులు కళాశాలలో సాధారణంగా వాడే టీ షర్టులు, స్కర్ట్లు వాటిని ఇంటర్వ్యూలకి వాడకూడదు. పాదరక్షలు విషయంలో బూట్లు, జోళ్లు వాడాలి. సూట్లు, టై వాడవచ్చు. ఇస్త్రీ చేసిన దుస్తులు వాడాలి.
; వ్యక్తిగత అలవాట్లు
ఎబ్బెట్టుగా వుండే వ్యక్తిగత చర్యలను వదిలేయాలి. కొందరు మాట మాటకు మెడతిప్పటం, చేతులు తిప్పటం, భుజాలు ఎగరవేయటం,ఊరికే నవ్వటం చేస్తుంటారు. సన్నిహితులైన స్నేహితుల ద్వారా వాటిని తెలుసుకొని, వాటిని వదిలి వేయడానికి ప్రయత్నించాలి.
;నడక
నడక హూందాగా వుండేటట్లు చూసుకోవాలి. సున్నితమైన నడక సాధారణంగా వ్యక్తి ఆత్మవిశ్వాసంతో కనిపిస్తుంది. 
;వ్యక్తిగత శుభ్రత
శరీర వాసనలు నియంత్రణలో వుంచటానికి మామూలుగా పౌడరు అవసరమైతే సుగంధాలు వాడాలి. తల దువ్వుకోవడం, గోళ్లు పెరిగినపుడు కత్తిరించుకోవడం చేయాలి. అతి ఎక్కువగా మేకప్ చేయకూడదు.eat only difest food beforre interview.

### మానసిక తయారి
ఆత్మ స్థైర్యాన్ని పెంపొందించుకోవటమే మానసిక తయారి. రాత పరీక్ష వచ్చిన మార్కులని బట్టి న్యూనతా భావంగాని, అహంభావంగాని వుండకూడదు. సులభమైన ప్రశ్నలకు సంతోషంగా సమాధానాలు, కష్టమైన ప్రశ్నలకు దిగాలుగా మొహం పెట్టకూడదు. ప్రశ్న ఏదైనా ఆలోచించి, సమర్థతతో, మంచి భావ వ్యక్తీకరణతో, సృజనాత్మకశక్తితో జవాబులు చెప్పాలి. దీనికోసం మాదిరి ఇంటర్వూలకి హాజరై, లోపాలని తెలుసుకొని, వాటిని తొలగించుకోటానికి ప్రయత్నించాలి.

### మేధోపర తయారి
ఇది ఇంటర్వ్యూని బట్టి దానిలో అడగబోయే ప్రశ్నల విషయానికి సంబంధించిన జ్ఞానాన్ని సంపాదించుకోవటం. ప్రజా సేవల ఇంటర్వ్యూలలో సాధారణ జ్ఞానానికి సంబంధించిన ప్రశ్నలుంటాయి. దీనికి స్వగ్రామం, స్వంతం జిల్లా, స్వంత రాష్ట్రం, దేశం గురించి తెలుసుకోవాలి. ప్రస్తుత వార్తలలోని విషయాలగురించి అవగాహన పెంచుకోటానికి దిన పత్రికలు, వార పత్రికలు, దృశ్య శ్రవణ మాధ్యమాల్లో చర్చలు వినియోగించుకోవాలి. వీటిలోని ముఖ్యాంశాలను పుస్తకంలో రాసుకుంటే పునఃశ్ఛరణ చేసుకోటానికి సౌలభ్యంగా వుంటుంది.

అభ్యర్థనలో రాసిన సమాచారాన్ని బట్టి ఏ ప్రశ్నలు రావచ్చో ఊహించి సమాధానాలు రాసుకుంటే, ఇంటర్వ్యూలో ఆత్మస్థైర్యంతో గెలుపు సాధించవచ్చు.

## మూలాలు


వర్గం: విషయ వ్యక్తీకరణ ప్రక్రియలు
నల్లమోతు శ్రీధర్

**నల్లమోతు శ్రీధర్, ** **'కంప్యూటర్** **ఎరా**' తెలుగు పత్రికా సంపాదకుడు, సాంకేతిక గురువు, వ్యక్తిత్వ వికాస నిపుణుడు.

## వ్యక్తిగత జీవితం
శ్రీధర్ యుక్త వయసులో చదువు పూర్తిచేయకుండా ఆపేసి, మత్తుపదార్థాలు, డ్రగ్స్ వంటి దురలవాట్లకు బానిసయ్యాడు. ఈ పనుల వల్ల సొంతూరులో ముఖం చెల్లక ఊరికి దూరంగా ఉండేవాడు. ఆ సమయంలోనే శ్రీధర్ అమ్మమ్మ మరణించిన విషయం తెలిసింది. ఊరికి తిరిగివెళ్తే తన వ్యసనాల కారణంగా ఊరివారు చులకనగా చూస్తారని భయపడి ఊరికి వెళ్ళలేదు. ఆ సంఘటన అతనిపై తీవ్ర ప్రభావం చూపింది, వ్యసనాలను వదులుకుని క్రమశిక్షణతో జీవించడం ప్రారంభించాడు. నల్లమోతు శ్రీధర్ 2005లో విపరీతమైన డిప్రెషన్ కి గురి అయ్యాడు. ఒక సైకాలజిస్టును కలిసి తన ద్వారా కౌన్సెలింగ్ తీసుకున్నాడు. ఇప్పుడు ఆయనతోనే కలిసి స్టేజ్ షేర్ చేసుకుని నల్లమోతు శ్రీధర్ మోటివేషన్ స్పీచ్ ఇస్తుండడం విశేషం.

## వృత్తి
నల్లమోతు శ్రీధర్ మొదట కర్నూలులో అకౌంటెంట్‌గా వృత్తి జీవితం ప్రారంభించాడు. తర్వాత చెన్నై నుండి వెలువడుతూ ఉన్న "**క్రేజీ వరల్డ్**" మాసపత్రికకు ఎగ్జిక్యూటివ్ సంపాదకుని హోదాలో చేరాడు. 1996 నవంబరులో క్రేజీ వరల్డ్ మాసపత్రికలో పనిచేస్తూనే అనుబంధ పత్రికగా "**కంప్యూటర్ వరల్డ్**" పేరుతో కంప్యూటర్ సంబంధిత అనుబంధ పత్రికను ప్రవేశపెట్టడం ద్వారా మొట్టమొదటిసారిగా కంప్యూటర్ సాహిత్యాన్ని తెలుగులో ప్రారంభించారు.**సూపర్ హిట్** సినిమా పత్రిక నిర్వహించబడుతున్న సంస్థ నుండి ఈ క్రేజీ వరల్డ్ పత్రిక వెలువడుతూ ఉండేది. ఆ తర్వాత ఆగస్టు 1998 నుండి "కంప్యూటర్ విజ్ఞానం" అనే మరో కంప్యూటర్ సంబంధిత పత్రిక ప్రచురించబడుతూ వచ్చింది. 2001వ సంవత్సరం నుండి విజేత కాంపిటీషన్స్ ప్రచురణా సంస్థ నుండి వెలువడుతూ ఉన్న "కంప్యూటర్ ఎరా" తెలుగు మాసపత్రికకు ఎగ్జిక్యూటివ్ ఎడిటర్ గా కొనసాగుతున్నాడు. 2009 నుంచి టీవీ షోల ద్వారా తెలుగు ప్రేక్షకులకు టెక్నాలజీ వార్తలు చెప్పడం ప్రారంభించాడు. పోలీస్ అధికారులకు అప్పాలో కంప్యూటర్ టెక్నాలజీ బోధిస్తున్నాడు. వ్యక్తిత్వ వికాసం, టెక్నాలజీ ప్రభావం, ఆన్‌లైన్ భద్రత, సంబంధిత అంశాల గురించి పలు పత్రిక కార్యక్రమాలు, టీవీ షోలు, సోషల్ మీడియా వంటి వాటి ద్వారా ప్రజలకు అవగాహన కల్పిస్తున్నాడు.

## పోలీస్ అకాడమీలో ఫ్యాకల్టీ
పోలీస్ అకాడమీలో ఫ్యాకల్టీ అప్పా లో ఎస్సై, సీఐలకు కంప్యూటర్ పాఠాలు చెబుతూ  సైబర్ క్రైం పై శ్రీధర్ రియల్ టైం సొల్యూషన్ అందిస్తున్నారు. ఇటీవల పెరిగిపోయిన సోషల్ సైట్ల వల్ల సైబర్ క్రైం పెరగడంతో దాన్ని సరైన పద్దతిలో పరిష్కారం చూపిస్తున్నాడు. 

## మూలాలు

## బయటి లంకెలు
*అధికార వెబ్‌సైటు

వర్గం:సంపాదకులు
వర్గం:జీవిస్తున్న ప్రజలు
వర్గం: సోషల్ మీడియా ప్రభావశీలురు
హిప్ హాప్ సంగీతం

**హిప్ హాప్ సంగీతం** లేదా సంక్షిప్తంగా **హిప్ హాప్** లేదా **ర్యాప్ సంగీతం ** అమెరికాలో నివసించే ఆఫ్రికన్ అమెరికన్లు అభివృద్ధి చేసిన ఒక సంగీత శైలి. ఇది 1970 వ దశకం నుంచి ప్రాచుర్యంలోకి వచ్చింది. ఇందులో లయబద్ధంగా వచ్చే సంగీతం, ప్రాసతో కూడిన గాత్ర సంగీతం కలగలిసి ఉంటాయి. హిప్ హాప్ సంస్కృతిలో ఇది ఒక భాగం. 

హిప్ హాప్ అనేది ఒక సంస్కృతిగా, ఒక సంగీత శైలిగా 1970 వ దశకంలో ప్రారంభమైంది. న్యూయార్క్ సమీపంలోని బ్రాంక్స్ అనే ప్రాంతంలో నివసించే ఆఫ్రికన్ అమెరికన్ యువకులు బృందాలుగా చేరి పార్టీలు జరుపుకునే సమయంలో ఇది రూపుదిద్దుకుంది. అయితే 1979 వరకూ ఇది రేడియో కోసం గానీ, టీవీల కోసం గానీ ఎవరూ రికార్డు చేయలేదు. ఇందుకు కారణం వారి పేదరికం, ఈ సంగీతాన్ని ఇతర జాతులవారిని పెద్దగా మెప్పించకపోవడం.

## మూలాలు

వర్గం:సంగీతం
దరువూరి వీరయ్య

**దరువూరి వీరయ్య** బహుముఖ ప్రజ్ఞాశాలి, గాంధేయవాది, స్వాతంత్ర్య సమర యోధుడు, రచయిత, సంపాదకుడు, కర్షకోద్యమ నిర్మాత. గుంటూరు జిల్లా, ముప్పాళ్ళ మండలం, ఇరుకుపాలెంలో 1917 జూలై 17న జన్మించాడు. ఆంధ్రప్రదేశ్ కాంగ్రెస్ తరఫున వెలువడిన *కాంగ్రెస్ సేవాదళ్* అనే మాసపత్రికకు సంపాదకత్వం వహించాడు. అనేక సంవత్సరాలు గుంటూరు జిల్లా కాంగ్రెస్ ప్రచార, ప్రచురణల విభాగం కార్యదర్శిగా ఉన్నాడు. యువకర్షక ప్రచురణలు అనే సంస్థను ఏర్పరచి అనేక గ్రంథాలను ప్రచురించాడు.
## రచనలు
# శ్రామికజన బాంధవుడు - సర్దార్ గౌతు లచ్చన్న 
# ఆచార్య రంగా జీవిత చరిత్ర
# గుంటూరు మండల సర్వస్వం (సంపాదకత్వం)
# ఆచార్య రంగా ఉపన్యాసాలు
## మూలాలు

వర్గం:1917 జననాలు
వర్గం:స్వాతంత్ర్య సమర యోధులు
నైవేలి

**నైవేలి** లేదా నేయ్వెలి అనేది తమిళనాడుకు చెందిన కడలూర్ జిల్లాలోని ఒక విద్యుత్ ఉత్పాదన చేసే సంస్థకు చెందిన టౌన్ షిప్. చెన్నైకు దక్షిణంగా 197 కి.మీ దూరంలో ఉంది. 1956 లో ఇక్కడ లిగ్నైట్ కనుగొన్న తర్వాత నైవేలి లిగ్నైట్ కార్పొరేషన్ పేరుతో లిగ్నైట్‌ వెలికితీతకు, దాన్నుండి విద్యుదుత్పత్తికీ ఒక సంస్థను స్థాపించారు. దాని ఉద్యోగుల కోసం ఇక్కడ టౌన్ షిప్ ను ప్రారంభించారు. ప్రస్తుతం ఈ టౌన్ షిప్ సుమారు 53 చ.కి.మీ విస్తీర్ణంలో వ్యాపించి ఉంది. ఇక్కడ పనిచేసే ఉద్యోగుల కోసం సుమారు 21,000 ఇళ్ళు ప్రభుత్వం నిర్మించింది. ఇది భారత ప్రభుత్వం ఆధ్వర్యంలో పనిచేసే కేంద్ర ప్రభుత్వ సంస్థ. తమిళనాడులో ఉత్పత్తి అయ్యే థర్మల్ విద్యుత్ లో సగ భాగం ఇక్కడి నుంచే ఉత్పత్తి కావడం విశేషం. ఇక్కడి నుంచి ప్రస్తుతం 2,500 మెగా వాట్ల విద్యుత్తు ఉత్పత్తి అవుతున్నది.

## భౌగోళికం
నైవేలి సముద్ర మట్టం నుండి 87 మీ. ఎత్తున ఉంది. చెన్నై తంజావూరు జాతీయ రహదారిపై ఉంది. ఈ టౌన్‌షిప్‌ను 32 బ్లాకులుగా విభజించారు. ఒక్కో బ్లాకు 1 కి.మి.. పొడవు, 0.7 కి.మీ. వెడల్పూ ఉంటుంది. టౌన్‌షిప్‌లో 15,000 ఆవాసాలున్నాయి.

## జనాభా వివరాలు
2011 జనగణన ప్రకారం, నైవేలి జనాభా 1,05,687. అక్షరాస్యులు 90,114. అందులో పురుషులు 47,876 కాగా స్త్రీలు 42,238. ప్రతి వెయ్యి మంది పురుషులకు 978 స్త్రీలు ఉన్నారు. పిల్లల్లో లింగ నిష్పత్తి 898/1000. మొత్తం పిల్లల సంఖ్య 6,634. అందులో బాలురు 3,496, బాలికలు 3,138.

## మూలాలు


వర్గం:తమిళనాడు
సున్నం రాజయ్య

**సున్నం రాజయ్య** (ఆగస్టు 8, 1960 - ఆగస్టు 4, 2020) కమ్యూనిస్టు పార్టీ ఆఫ్ ఇండియా (మార్కిస్టు)కు చెందిన రాజకీయ నాయకుడు. 1999, 2004, 2014లలో భద్రాచలం శాసనసభ నియోజకవర్గం నుండి శాసనసభకు ఎన్నికయ్యాడు.

## జీవిత విషయాలు
రాజయ్య, తూర్పు గోదావరి జిల్లా, వరరామచంద్రపురం మండలం, సున్నంవారిగూడెం గ్రామంలో 1960, ఆగస్టు 8నజన్మించాడు.

## రాజకీయ జీవితం
రాజయ్య భద్రాచలం నియోజ‌క‌వ‌ర్గం నుంచి సీపీఎం తరఫున 1999, 2004, 2014 ఎన్నికల్లో ఎమ్మెల్యేగా విజ‌యం సాధించాడు. 2009లో సి.పి.ఎం పార్టీ తరపున భద్రాచలం స్థానం నుండి పార్లమెంటుకు పోటీచేసి కుంజా సత్యవతి చేతిలో 6956 ఓట్ల తేడాతో ఓడిపోయాడు. రాష్ట్ర విభజన తర్వాత పాత ఖమ్మం జిల్లాలోని ఏడు మండలాలను ఏపీలో విలీనం చేయడంతో రాజయ్య సొంతూరు ఆంధ్రప్రదేశ్ లోకి వచ్చింది. 2019 అసెంబ్లీ ఎన్నికల్లో రంపచోడవరం నుంచి ఏపీ అసెంబ్లీకి పోటీ చేసి ఓడిపోయాడు.

## వార్తలలో రాజయ్య
### శాసనసభకు వస్తున్న రాజయ్యను గుర్తు పట్టని పోలీసులు
ఇతడు చాలా నిరాండబరుడు. మూడుసార్లు ఎమ్మెల్యేగా గెలిచినప్పటికీ ద్విచక్రవాహనం, ఆర్టీసీ బస్సుల్లోనే తిరిగేవాడు. ఇందుకు నిదర్శనం 2015 ఏప్రిల్ 9 గురువారం జరిగిన సంఘటన. ఆర్భాట రాజకీయాలు ఇంకా వంటబట్టని గిరిజన నాయకుడిగా, సీపీఎం శాసనసభా పక్ష నేతగా సుపరిచితుడైన ఖమ్మం జిల్లా భద్రాచలం శాసన సభ్యులు సున్నం రాజయ్యను సచివాలయం ద్వారం వద్ద పోలీసులు అడ్డుకున్నారు. కారణం.. ఆయన సామాన్యులు ప్రయాణించే ఆటోలో వెళ్ళడమే! గేటు బయటే రాజయ్యను అడ్డుకున్న పోలీసులు.. **ఆటోలో వచ్చావ్.. నువ్వు శాసన సభ్యులువంటే మేము నమ్మం ** అనడంతో తన గుర్తింపు కార్డు తీసి పోలీసులకు చూపారు రాజయ్య. కార్డును క్షుణ్ణంగా పరిశీలించిన మీదట గానీ శాసన సభ్యులు రాజయ్యను పోలీసుల లోనికి అనుమతించలేదు. భాగ్యనగర వీధుల్లో అన్న క్యాంటీన్ల వద్ద భోజనం చేసి కడుపు నింపుకునేవాడు.

## మరణం
రాజయ్య కరోనా వ్యాధితో 2020, ఆగస్టు 4న మరణించాడు.

## ఇవికూడా చూడండి
*భద్రాచలం శాసనసభ నియోజకవర్గం

## మూలాల జాబితా

## బయటి లింకులు
*భారత ఎన్నికల సంఘము వెబ్సైటులో గల 2004 శాసనసభ ఎన్నికల కోసం శ్రీ సున్నం రాజయ్య దాఖలు చేసిన దరఖాస్తు వివరాలు

వర్గం:1960 జననాలు
వర్గం:2020 మరణాలు
వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లా కమ్యూనిస్టు నాయకులు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:కరోనా వ్యాధి మరణాలు
వర్గం:తెలంగాణ శాసన సభ్యులు (2014)
ఎడో బ్రాండెస్

**ఎడో బ్రాండెస్** జింబాబ్వే క్రికెట్ ఆటగాడు. ఇతడు జింబాబ్వే మొదటి తరం ఆటగాళ్ళలో ఒకడు.
వర్గం:1963 జననాలు
వర్గం:జింబాబ్వే క్రీడాకారులు
వర్గం:జింబాబ్వే క్రికెట్ క్రీడాకారులు
వర్గం:జింబాబ్వే టెస్ట్ క్రికెట్ క్రీడాకారులు
వర్గం:జింబాబ్వే వన్డే క్రికెట్ క్రీడాకారులు
వర్గం:జీవిస్తున్న ప్రజలు
ఆండీ ఫ్లవర్

**ఆండీ ఫ్లవర్** జింబాబ్వే దేశానికి చెందిన సుప్రసిద్ద క్రికెట్ ఆటగాడు. ప్రస్తుతం క్రికెట్ శిక్షకుడిగా కొనసాగుతున్నాడు. ఇతని సోదరుడు గ్రాంట్ ఫ్లవర్ కూడా జింబాబ్వే జట్టుకు ప్రాతినిధ్యం వహించాడు.ప్రపంచ క్రికెట్ లో ఆడం గిల్‌క్రిస్ట్, కుమార సంగక్కర తర్వాత ఉత్తమ వికెట్ కీపర్ బ్యాట్స్ మెన్ గా పేరుంది.

వర్గం:1968 జననాలు
వర్గం:జింబాబ్వే క్రీడాకారులు
వర్గం:జింబాబ్వే క్రికెట్ క్రీడాకారులు
వర్గం:జింబాబ్వే టెస్ట్ క్రికెట్ క్రీడాకారులు
వర్గం:జింబాబ్వే వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:వికెట్ కీపర్లు
ఉల్లికాడల పకోడి

ఉల్లిపాయ పకోడీ చలికాలంలో మరియు వర్షాకాలంలో వేడివేడిగా వేసుకొని తింటే లాలాజలం నోరులోనే ఉత్పత్తి అవుతుంది. రుచికరమైనది ఈ ఉల్లిపాయ పకోడీ.

## కావలసిన పదార్థాలు
:ఉల్లికాడలు - పావుకేజి
:శనగపిండి - పావుకేజి
:వాము - అర టీ స్పూను
:ఉప్పు - రుచికి తగినంత
:నూనె - వేగించడానికి సరిపడా.
:మిరపపొడి- సరిపడ వేసుకోవాలి.

## తయారుచేసే విధానం
ఉల్లివేర్లు కత్తిరించి తీసేసి మిగిలిన కాడల్ని శుభ్రంగా కడిగి సన్నగా తరగాలి. ఒక పాత్రలో ఉల్లి తరుగు, వాము, ఉప్పు, శనగపిండి వేసి తగినంత నీటితో ముద్దలా కలుపుకోవాలి. పిండి కొద్దిసేపు నాననిచ్చి తర్వాత నూనెలో పకోడీల్లా వేసుకుని దోరగా వేగించుకోవాలి. ఇవి ఉల్లిఘాటు వల్ల కొత్త రుచితో బాగుంటాయి.

వర్గం:ఫలహారాలు
వర్గం:శాకాహారం
వర్గం:వంటలు
కైలాష్ ఖేర్

**కైలాష్ ఖేర్** ప్రముఖ భారతీయ సినీ, జానపద గాయకుడు. జానపద శైలికి తనదైన రాక్ శైలిని జోడించి నూతన సంగీత ఒరవడిని సృష్టించాడు. తెలుగులో పరుగు, అరుంధతి, ఆకాశమంత చిత్రాల్లో పాటలు పాడాడు.

## చిత్రసమాహారం
# పరుగు (2008)
# అరుంధతి (2009)
# ఆకాశమంత (2009)
# మిర్చి (2013)
# బాహుబలి:ద బిగినింగ్  (2015)
# శరభ (2018)

## పురస్కారాలు
# నంది పురస్కారం - 2013 నంది పురస్కారాలు: ఉత్తమ గాయకుడు - పండగలా దిగివచ్చాడు (మిర్చి)

## మూలాలు

## బయటి లింకులు
* 
* '''రీడిఫ్.కామ్''' లో కైలాష్ ఖేర్ ముఖా ముఖి
* కైలాష్ ఖేర్ సినీ వివరాలు
* కైలాష్ ఖేర్ ప్రపంచ సంగీత యాత్ర వివరాలు

వర్గం:1973 జననాలు
వర్గం:బాలీవుడ్
వర్గం:తెలుగు సినిమా నేపథ్యగాయకులు
వర్గం:హిందీ సినిమా నేపథ్యగాయకులు
వర్గం:హిందీ పాప్ గాయకులు
వర్గం:జీవిస్తున్న ప్రజలు
వర్గం:భారతీయ పురుష గాయకులు
రథసారధి

**రథసారధి** 1993 లో తెలుగు యాక్షన్ చిత్రం, శ్రీ సాయి ప్రసన్న పిక్చర్స్ నిర్మాణ సంస్థ  లో బూరుగుపల్లి సుబ్బారావు నిర్మించాడు, శరత్ దర్శకత్వం వహించాడు. ఇందులో అక్కినేని నాగేశ్వరరావు, వినోద్ కుమార్, రవీనా టాండన్, సుహాసిని ప్రధాన పాత్రల్లో నటించారు. రాజ్-కోటి సంగీతం సమకూర్చారు.

## కథ
బాపినీడు (సత్యనారాయణ) దుర్మార్గుడు. మంచిగా నటిస్తూ గౌరవప్రదమైన వ్యక్తిగా చలమణీ అవుతూంటాడు. అతని ఇద్దరు కుమారులు అంకినీడు (దేవన్) & రామినీడు (శ్రీకాంత్) తో కలిసి సమాజంలో దుర్మార్గపు పనులు చేస్తూంటాడు. ఆ భయంకరమైన పరిస్థితిలో, ఒక కొత్త కలెక్టర్ రాజశేఖరం (అక్కినేని నాగేశ్వరరావు) వస్తాడు. అతడు నీతిమంతుడు, నిజాయితీ పరుడు. వారు అతడికి లంచం ఇవ్వబోగా తిరస్కరిస్తాడు. వారి దుర్మార్గపు పనులకు ఆటంకం కలిగిస్తాడు. ఒకసారి రాజశేఖరానికి నిరాశ చెందిన నిరుద్యోగ యువకుడు పార్థ సారధి (వినోద్ కుమార్) తో పరిచయం ఏర్పడుతుంది. అతడు టాక్సీ తీసుకోవడానికి సహాయం చేస్తాడు. అక్కడ నుండి, పార్ధ సారది రాజశేఖరంతో చనువుగా మెలుగుతూంటాడు. అతడి కుమార్తె అంజలి (అంజలి) ని తన సోదరిగా చూసుకుంటాడు. అతను రేఖ (రవీనా టాండన్) అనే అందమైన అమ్మాయిని ప్రేమిస్తాడు. రాజశేఖరం బాపినీడుకు అతడి ముఠాకూ వ్యతిరేకంగా సాక్ష్యాధారాలను సేకరిస్తాడు. బాపినీడు మనుషులు అతన్ని చంపబోగా అతన్ని అతడి మాజీ ప్రేయసి డాక్టర్ శకుంతల (సుహాసిని) రక్షిస్తుంది. ఆమె రాజశేఖరం మీద ప్రేమను వదులుకోక ఒంటరిగా నివసిస్తూంటుంది. ఆ తరువాత, రామినీడు అంజలిని మానభంగం చేసి చంపి, న్యాయవ్యవస్థ నుండి నకిలీ సాక్ష్యాలతో నిర్దోషిగా విడుదలౌతాడు. దీనిపై కోపగించిన రాజశేఖరం రాజీనామా చేసి, పార్ధ సారధి సహాయంతో దుష్టులను నిర్మూలించి ప్రతీకారం తీర్చుకుంటాడు. చివరగా, రాజశేఖరం పార్ధ సారధి, రేఖలను జతచేసి శకుంతలతో తన ప్రయాణాన్ని కొనసాగిస్తాడు.

## నటీనటులు

*అక్కినేని నాగేశ్వరరావు 
*వినోద్ కుమార్
*రవీనా టాండన్ 
*సుహాసిని
*శ్రీకాంత్
*కైకాల సత్యనారాయణ 
*గుమ్మడి వెంకటేశ్వరరావు
*అల్లు రామలింగయ్య 
*నూతన్ ప్రసాద్
*ఎం. బాలయ్య 
*కోట శ్రీనివాసరావు 
*బాబూ మోహన్ 
*ఆలీ 
*తమ్మారెడ్డి చలపతిరావు
*మహర్షి రాఘవ 
*చిడతల అప్పారావు 
*సూర్యకాంతం 
*అంజలి
*వై.విజయ

## సాంకేతిక సిబ్బంది

* **కళ**: శ్రీనివాస రాజు
* **నృత్యాలు**: డికెఎస్ బాబు, శివ శంకర్
* **పోరాటాలు**: సాహుల్
* **సంభాషణలు**: పరుచూరి సోదరులు
* **సాహిత్యం**: వేటూరి సుందరరామమూర్తి, భువన చంద్ర
* **నేపథ్య గానం**: ఎస్పీ బాలసుబ్రహ్మణ్యం, చిత్ర
* **సంగీతం**: రాజ్-కోటి
* **కధ :  కొమ్మనాపల్లి** గణపతి రావు
* **కూర్పు**: కె.నాగేశ్వరరావు, సత్యనారాయణ
* **ఛాయాగ్రహణం**: ఎన్. సుధాకర్ రెడ్డి
* **నిర్మాత**: బూరుగుపల్లి సుబ్బారావు
* **చిత్రానువాదం - దర్శకుడు**: శరత్
* **బ్యానర్**: శ్రీ సాయి ప్రసన్న పిక్చర్స్
* **విడుదల తేదీ**: 1993 ఆగస్టు 14

## పాటలు
రాజ్-కోటి సంగీతం సమకూర్చారు. ఆకాష్ ఆడియో కంపెనీ ద్వారా సంగీతం విడుదలైంది. 

## మూలాలు


వర్గం:1993 తెలుగు సినిమాలు
వర్గం:అక్కినేని నాగేశ్వరరావు నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:గుమ్మడి నటించిన సినిమాలు
వర్గం:సత్యనారాయణ నటించిన సినిమాలు
మాయిశ్చరెక్స్

మాయిశ్చరెక్స్ అనునది ఇక్థియోసిస్ వల్గారిస్, ఫిషర్ పాదాలు, పొడి చర్మానికి వాడే ఒక పూత మందు. ఇది ఒక ఎమోలియంట్, హ్యూమెక్టంట్, కెరటోలిటిక్ క్రీం. ఇది హిమాచల్ ప్రదేశ్ లోని బడ్డీ అను ప్రాంతానికి చెందిన సాల్రెక్స్ ఫార్మస్యూటికల్స్ అను సంస్థచే తయారు చేయబడును.
thumb|200px|మాయిశ్చరెక్స్ కంటైనర్లు

## ఇందులో వాడే రసాయనాలు
* యూరియా
* ల్యాక్టిక్ యాసిడ్
* ప్రొపిలీన్ గ్లైకోల్
* లైట్ లిక్విడ్ ప్యారాఫిన్
* క్రీం బేస్
* మిథైల్ పారబెన్
* ప్రొపైల్ పారబెన్

వర్గం:మందులు
వర్గం:వైద్యము
గుండు

thumb|266x266px|గుండు చేయించుకుంటున్న యువతి
**గుండు** అనే పదమును వేరు వేరు సందర్భారలలో వేరు వేరు అర్థాలకు ఉపయోగిస్తారు. మానవులు తమ శిరస్సుపై గల వెంట్రుకలను పూర్తిగా తొలగించుకోవడాన్ని **గుండు** చేయించుకోవడము గా వ్యవహరిస్తారు. అలాగే గుండ్రము అనే పదానికి ప్రత్యుమ్నాయంగా గుండును వాడుతారు. అలాగే పెద్ద పెద్ద బండరాళ్ళను సంబోధించడానికి కూడా దీనిని వాడుతారు.కర్నూలు జిల్లాలోని కొన్ని ప్రాంతాలలో, ప్రత్యేకించి ఉయ్యాలవాడ ప్రాంతంలో మొత్తం అనే పదానికి **గుండు మొత్తం** అనే పదాన్ని వాడతారు. తెలుగు భాషలో గుండు పై కొన్ని సామెతలు కూడా ఉన్నాయి.
thumb|158x158px|భౌద్ధ భిక్షువు

## ఇంటి పేరు
**గుండు** కొందరి ఇంటి పేరు.
* గుండు హనుమంతరావు ప్రముఖ సినీ హాస్య నటుడు.

## గ్రామాలు

* గుండుగొలను
* గుండుగల్లు
* గుండుగొలనుకుంట
* గుండుపల్లి
* గుండుమాల్
* గుండుపాలెం
* గుండుగూడెం
* గుండుపాపల
* గుండుపాల

## సామెతలు

* మునిగితే గుండు - తేలితే బెండు
* మోకాలుకీ బోడి గుండుకు ముడి వేసినట్టు
* పోయిన మగడు పోయినా పొన్నకాయలాంటి గుండు దొరికిందన్నదట
* బండ తీసి, గుండు పెట్టినట్లు

వర్గం:పదజాలం
నాంపల్లి మండలం (నల్గొండ జిల్లా)

**నాంపల్లి మండలం,** తెలంగాణ రాష్ట్రం, నల్గొండ జిల్లాలో ఇదే పేరుతో ఉన్న మండలం కేంద్రం. 

ఇది సమీప పట్టణమైన నల్గొండ నుండి 50 కి. మీ.దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం దేవరకొండ రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 28   రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. రాష్ట్ర రాజధాని హైదరాబాదు నుండి 98 కి.మీ. దూరంలో, దేవరకొండ నుండి 40 కి.మీ, మిర్యాలగూడ నుండి 72 కి.మీ. దూరంలో ఉంది. మండల కేంద్రం నాంపల్లి.

## గణాంకాలు
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం
2011 భారత జనగణన గణాంకాల ప్రకారం మండల పరిధిలోని జనాభా - మొత్తం 	41,247 - పురుషులు 20,763 - స్త్రీలు 	20,484

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 280 చ.కి.మీ. కాగా, జనాభా 39,775. జనాభాలో పురుషులు 20,045 కాగా, స్త్రీల సంఖ్య 19,730. మండలంలో 9,551 గృహాలున్నాయి.

## మండలం లోని గ్రామాలు

### రెవెన్యూ గ్రామాలు
 
# హైదలాపూర్
# స్వాములవారిలింగోటం
# దామెర
# నేరెళ్ళపల్లి
# కుందేళ్ళతీరములగిరి
# గానుగుపల్లి
# మొహమ్మదాపూర్
# పెద్దాపురం
# నాంపల్లి
# చిత్తంపహాడ్
# వడ్డేపల్లి
# తుంగపతి గౌరారం
# మల్లపరాజుపల్లి
# తిరుమలగిరి
# కేతె‌పల్లి
# ఘట్లమల్లపల్లి
# తుమ్మలపల్లి
# మేళ్లవాయి
# పస్నూరు
# శరభాపూర్
# ఫకీర్‌పూర్
# రేబెల్లి
# బండతిమ్మాపూర్
# సుంకిశాల
# దేవత్‌పల్లి
# ముస్తిపల్లి
# పగిడిపల్లి

గమనిక:నిర్జన గ్రామాలు ఒకటి పరిగణనలోకి తీసుకోలేదు

## మూలాలు

## వెలుపలి లంకెలు
మహాత్మా గాంధీ బస్ స్టేషన్

ఆసియాలోనే అతిపెద్దదిగా చెప్పబడే **మహాత్మా గాంధీ బస్ స్టేషను** హైదరాబాదు నగరంలో ఉంది. దీనిని *ఇమ్లీబన్ బస్ స్టేషను* అని కూడా పిలుస్తారు.
## నేపధ్యము
నానాటికి పెరుగుతున్న హైదరాబాదు ట్రాఫిక్ సమస్యను దృష్టిలో ఉంచుకొని అప్పటి ముఖ్యమంత్రి ఎన్.టి.రామారావు 1988, మే 20 న భూమిపూజ చేశారు. 20 ఎకరాల విస్తీర్ణంలో 12.50 కోట్ల రూపాయల వ్యయంతో ఆరేళ్ళకు దీని నిర్మాణం పూర్తిచేశారు. 1994 ఆగస్టు 17 న అప్పటి ముఖ్యమంత్రి కోట్ల విజయ భాస్కర రెడ్డి దీనిని ప్రారంభించారు. రాష్ట్రంలోని వివిధ జిల్లాల నుండే కాకుండా పక్క రాష్ట్రాల నుండి కూడా వందల సంఖ్యలో ప్రతిరోజూ బస్సులు ఇక్కడికి వస్తుంటాయి.

## ఇతర వివరాలు
ఇక్కడ ఎం.జి.బి.ఎస్. మెట్రో స్టేషను కూడా ఉంది.

## మూలాలు

## బయటి లింకులు
*జూన్ 1, 2010 సాక్షి దినపత్రిక హైదరాబాదు సంచిక లోని వ్యాసం ఆధారంగా

వర్గం:హైదరాబాదు
వర్గం:తెలంగాణ బస్ స్టేషన్లు
వర్గం:మహాత్మాగాంధీ స్మారక చిహ్నాలు
ప్రజాసాహితి

thumb|ప్రజాసాహితి ను ప్రారంభించిన రంగనాయకమ్మ
కేవలం సాహిత్య ప్రయోజనాన్ని అన్ని కోణాల్లోనూ నెరవేర్చడానికి ప్రయత్నిస్తున్న తెలుగు పత్రికల్లో ఒక పత్రిక “**ప్రజాసాహితి**”. రంగనాయకమ్మ ప్రారంభించిన ఈ పత్రికను కొన్నేళ్ల తరువాత జనసాహితి సాహిత్య సంస్థకు అప్పగించిన తరువాత కొత్తపల్లి రవిబాబు ప్రధాన సంపాదకులుగా పత్రికను నడుపుతున్నారు. పి. ఎస్. నాగరాజు సంపాదకులుగా ప్రస్తుతం వ్యవహరిస్తున్నారు. అమరులు నిర్మలానంద ఈ పత్రికకు గౌరవ సంపాదకుడిగా వ్యవరించారు. సాధారణంగా ఉద్యమ కృషిలో కొనసాగే పత్రికలు నిరాటంకంగా రావడానికి చాలా ఇబ్బందులు ఉంటాయి. వాటినన్నింటిని అధిగమిస్తూ గత 32 సంవత్సరాలుగా క్రమం తప్పకుండా ప్రతి సంచికా ఆ నెల మొదటివారంలోనే పాఠకునికి అందజేయడం ఈ పత్రిక సాధించిన ఒక విజయం.  

ఈ పత్రిక మరో విశేషమైన విషయమేమిటంటే కనీసం ప్రతి మూడు నెలలకొకసారైనా ఒక ప్రత్యేక సంచికను సమగ్రంగా తీసుకురావడం. ప్రపంచంలో ఎక్కడెక్కడి దేశాల్లో వస్తున్న ప్రగతిశీల, అభ్యుదయ, విప్లవ సాహిత్యాన్ని తెలుగు పాఠకులకు అందిస్తున్న పత్రికగా “ప్రజాసాహితి”కున్న ఖ్యాతినికూడా పేర్కొనితీరాలి. కథ, కవిత, వ్యాసం, సీరియల్, బాల సాహిత్యం, పుస్తక సమీక్షలు, చర్చలు, ఇలా ఒకటేమిటి సమస్త సాహిత్య ప్రక్రియల్లోనూ రచనలు మనకిందులో పలకరిస్తాయి. మన ఆలోచనను పెంచుతాయి. ఒక మాటలో చెప్పాలంటే సాహిత్య ప్రయోజనాన్ని నెరవేరుస్తాయి.

ఈ పత్రిక సంవత్సర చందా 200/- రూపాయలు.

* చిరునామా: ప్రజాసాహితి, 30-7-6 అన్నదాన సమాజం రోద్  దుర్గా అగ్రహారం విజయవాడ – 2. ISSN 0971-278X

## మూలాలు

## బయటి లంకెలు
* ప్రజాసాహితి అధికారిక వెబ్ సైటు
ఫ్లయింగ్ మషీన్

thumb|200px|ఫ్లయింగ్ మషీన్ క్రొత్త లోగో.
యువత అభిరుచుల అనుగుణంగా వస్త్రాలని రూపొందించే ఒక భారతీయ వస్త్ర తయారీ సంస్థ. ఇది అరవింద్ మిల్స్కి చెందిన సంస్థ. 1980 లో పుట్టిన ఫ్లయింగ్ మషీన్ కు అప్పట్లో ఫ్యాషన్ తెలిసిన ఒక పురుషుడు ఏం కోరుకొంటాడో తెలియదు. 1994వ సంవత్సరానికి జీన్స్ లో అగ్రగామిగా నిలిచింది.
ఈ సంస్థ యొక్క రీటైల్ స్టోరులు లండన్కు చెందిన ప్రముఖ జే ఎచ్ పీ సంస్థచే రూపొందించబడినవి.

## పురుషుల జీన్స్ కి లభ్యమయ్యే ఫిట్టింగ్ లు
* **ఫ్రెడ్డీ:** మిడ్-లో రైజ్, స్లిమ్ లెగ్, బ్రీద్ ఫర్ యువర్ బూట్స్
* **ప్రిన్స్:** మిడ్-లో రైజ్, స్లిమ్ లెగ్, డ్యాండీ టేపర్డ్ హెమ్
* **ఎడ్డీ:** మిడ్-లో రైజ్, ఫిట్టెడ్ ఎట్ నీ, ఫాల్స్ స్ట్రెయిట్ ఫ్రం నీ
* **యో:** మిడ్-లో రైజ్, రూమీ ఆన్ ద థై అండ్ నీ, న్యారో టేపర్డ్ బాటం
* **బ్రూస్:** మిడ్-లో రైజ్, ఈజీ ఎట్ థై అండ్ నీ, స్ట్రెయిట్ ఎట్ బాటం
* **జాక్సన్:** లో వెయిస్ట్, స్నగ్ హెమ్, స్కిన్నీ ఎట్ థై అండ్ నీ

## స్త్రీల జీన్స్ కి లభ్యమయ్యే ఫిట్టింగ్ లు
* **వెరోనికా:** మిడ్-లో రైజ్, స్కిన్నీ ఎట్ థై, నీ ఎండ్ కాఫ్, సైడ్ జిప్పర్
* **ట్విగ్గీ:** లో రైజ్, టైట్ థై, కంఫర్ట్ నీ అండ్ కాఫ్, న్యారో లెగ్ ఓపెనింగ్
* **సిండీ:** మిడ్-లో రైజ్, స్లిం థై అండ్ నీ, ఫ్లేర్డ్ బాటం
* **నార్మా:**మిడ్-లో రైజ్, స్కిన్నీ థై, నీ అండ్ కాఫ్, సైడ్ జిప్పర్

## అంతర్గత లంకెలు
* అరవింద్ మిల్స్
* మెగామార్ట్
* లీ
* వ్రాంగ్లర్ జీన్స్
* ద చెరోకీ గ్రూప్

## బాహ్య లంకెలు
ఫ్లయింగ్ మషీన్.కామ్
## ఇవి కూడా చూడండి
* లెవీ స్ట్రాస్ అండ్ కో.
* పెపె జీన్స్

వర్గం:వ్యాపార సంస్థలు
పులగం

పులగం  పండుగలకు ఆంధ్రప్రదేశ్‌లో తయారుచేసిన చాలా సులభమైన వంటకం. ఇది రాయలసీమలో గుర్తింపు పొందిన వంటకం. దీనిని బియ్యం, పెసర పప్పు  తో తయారు చేస్తారు.

## కావలసిన పదార్థములు
* పొట్టు పెసరపప్పు - 1/2 కప్పు 
* బియ్యం - 1 కప్పు
* మంచినీరు - 4 కప్పులు
* పసుపు - తగినంత
* ఉప్పు - తగినంత
## తయారు చేయు విధానం
ముందుగా పెసరపప్పును దోరగా వెయించుకోవాలి. 

పెసరపప్పు బియ్యాన్ని కలిపి, అన్నానికి బియ్యం కడిగినట్టే కడిగి నానబెట్టుకోవాలి. పసుపు, ఉప్పు తగినంత కలిపి ప్రెషర్ కుక్కర్ లేదా రైస్ కుక్కర్ లో ఉంచాలి. వేరొక బాణలిలో కొద్దిగా నూనె వేసి అందులో మిరియాలు, జీలకర్ర  వేయాలి. కొద్దిగా వేగిన తరువాత దీనిని ప్రెషర్ కుక్కర్ లోఉన్న పప్పు, బియ్యం మిశ్రమంలో కలపాలి. అందులో ఒక స్పూన్ నెయ్యి వేయాలి. కుక్కర్ కు మూత పెట్టి  అన్నం వండినట్టే వండుకోవాలి. తరువాత కుక్కర్ లో తయారైన పదార్థానికి కొంచెం నెయ్యి, వేయించిన జీడిపప్పు కలపాలి. ఈ పులగానికి  వేరుశెనగపప్పు పచ్చడి, పచ్చిపులుసు, పెరుగు దీనితో బాటు మంచి రుచిని ఇస్తాయి.

## ఇవి కూడా చూడండి
*జొన్నరొట్టె
*రాగిసంగటి
*ఉగ్గాని
*పొంగలి
*పచ్చిపులుసు

## మూలాలు

## బాహ్య లంకెలు

* పులగం తయారీ విధానం

వర్గం:వంటలు
వర్గం:రాయలసీమ వంటకాలు
వర్గం:శాకాహార వంటలు
మెగామార్ట్

మెగామార్ట్ అనునది అరవింద్ మిల్స్ చే తయారు చేయబడ్డ ఉత్పత్తులను తక్కువ ధరలకే విక్రయించే గొలుసుకట్టు రీటైల్ దుకాణాల సమూహం.

## లభించు ఉత్పత్తులు
* పురుషులకు, స్త్రీలకు సంబంధించిన సాంప్రదాయిక, ఫార్మల్, కాజువల్ రెడీమేడ్ వస్త్రాలు
* సాక్సులు
* లోదుస్తులు
* పర్సులు, బెల్టులు
* బ్యాగులు
* చేతి రుమాళ్ళు, తువ్వాళ్ళు
## లభించు బ్రాండులు
#### క్యాజువల్ వేర్
* న్యూపోర్ట్ యూనివర్సిటీ జీన్స్, టీ-షర్టులు
* వ్రాంగ్లర్ జీన్స్
* లీ
* రగ్గర్స్
* చెరోకీ
* కోల్ట్
* ఫ్లయింగ్ మషీన్
* బే ఐల్యాండ్

#### ఫార్మల్ వేర్
* ఆరో
* ఆబర్న్ హిల్
* ఎక్స్ క్యాలిబర్
* ఎలీటస్
* జియూఫ్రీ బీన్

#### ఎథ్నిక్ వేర్
* కారిగారి
#### స్పోర్ట్స్ వేర్
* ఎడ్జ్
* నైకి
#### లోదుస్తులు
* స్కిన్న్
* వీ ఐ పీ 
#### కిడ్స్ వేర్
* డో నట్స్
* యుంగ్ గన్స్ (కోల్ట్ వారిది)
* ZYXW
#### గృహోపకరణాలు
* మియె కాసా
## యాక్సెసరీస్
#### మొబైల్ ఫోన్ లు
* ద మొబైల్ స్టోర్
## అంతర్గత లంకెలు
* అరవింద్ మిల్స్
* ఫ్లయింగ్ మషీన్
* లీ
* వ్రాంగ్లర్ జీన్స్
* ద చెరోకీ గ్రూప్
## ఇవి కూడా చూడండి
* కూపన్ మాల్

## బాహ్య లంకెలు
*అరవింద్ మిల్స్.కామ్
*మెగామార్ట్ స్టోర్స్.కామ్
*ఫ్లయింగ్ మషీన్ జీన్స్ వెబ్ సైటు
*ఆరో క్లోతింగ్.కో.ఇన్
*ద చెరోకీ గ్రూప్.కామ్
*వ్రాంగ్లర్.ఇన్
*వ్రాంగ్లర్ హీరో.వ్రాంగ్లర్.కామ్

వర్గం: వ్యాపార సంస్థలు
లీ జీన్స్

హెన్రీ డేవిడ్ లీ 1889 లో కన్సాస్ నగరంలో స్థాపించాడు. అప్పటికే ఓవరాల్ లు, జాకెట్లు, డంగరీస్ లు రూపొందించిన లీ పనివేళల్లో ధరించే వస్త్రాల రూపకల్పనలో లాభాల ప్రాముఖ్యత గుర్తించి లీ యూనియన్ పేరుతో ఒక జంప్ సూట్ ను విడుదల చేశాడు. మొదటి ప్రపంచ యుద్ధ సమయంలో సైనికులకు జంప్ సూట్లలో సౌకర్యం తెలిసి అవి చాలా ప్రాచుర్యం పొందాయి.

1995 నాటికి భారతదేశంలో అంతర్జాతీయ స్థాయిలో స్థాపించబడిన తొట్టతొలి సంస్థ లీ. స్త్రీల జీన్స్ మిస్ లీ పేరుతో రూపొందించబడ్డాయి. లీ ఎక్స్ పోజ్డ్ పేరుతో లోదుస్తులు రూపొందించబడ్డాయి.

భారతదేశంకు చెందిన అరవింద్ మిల్స్కు ఇది జాయింట్ వెంచర్ బ్రాండు.

## పురుషుల జీన్స్ ఫిట్ లు
* **చికాగో:** మిడ్ వెయిస్ట్, రెగ్యులర్ నీ, స్ట్రెయిట్ లెగ్ ఓపెనింగ్
* **జెడ్:** మిడ్ లో, స్లిం నీ, స్ట్రెయిట్ లెగ్ ఓపెనింగ్
* **బుచ్:** లో వెయిస్ట్, టైట్ నీ, స్ట్రెయిట్ లెగ్ ఓపెనింగ్
* **కన్సాస్:** లో వెయిస్ట్, స్లిం నీ, స్ట్రెయిట్ లెగ్ ఓపెనింగ్
* **మ్యాకీ:** మిడ్ వెయిస్ట్, రెగ్యులర్ నీ, టేపర్డ్ లెగ్ ఓపెనింగ్
* **రోడియో:** మిడ్ వెయిస్ట్, రెగ్యులర్ నీ, న్యారో లెగ్ ఓపెనింగ్
* **పొవెల్:** మిడ్ లో వెయిస్ట్, స్లిం నీ, న్యారో లెగ్ ఓపెనింగ్
* **క్యాసిడీ:** ఎక్స్-లో వెయిస్ట్, స్కిన్నీ నీ, టేపర్డ్ లెగ్ ఓపెనింగ్
* **బ్రూస్:** మిడ్-లో వెయిస్ట్, స్కిన్నీ నీ, టేపర్డ్ లెగ్ ఓపెనింగ్

## స్త్రీల జీన్స్ ఫిట్ లు
* **ఎవా:** మిడ్ లో వెయిస్ట్, స్లిం నీ, న్యారో లెగ్ ఓపెనింగ్
* **రాక్సీ:** మిడ్ లో, స్లిం నీ, స్కిన్నీ లెగ్ ఓపెనింగ్
* **మ్యాక్సీ:** ఎక్స్-లో వెయిస్ట్, స్లిం నీ, సూపర్ స్కిన్నీ లెగ్ ఓపెనింగ్
* **జెగ్గింగ్స్:** మిడ్ వెయిస్ట్, స్కిన్నీ నీ, సూపర్ స్కిన్నీ లెగ్ ఓపెనింగ్

## అంతర్గత లంకెలు
* అరవింద్ మిల్స్
* మెగామార్ట్
* ఫ్లయింగ్ మషీన్
* వ్రాంగ్లర్ జీన్స్
* ద చెరోకీ గ్రూప్

## బాహ్య లంకెలు
* లీ ఇండియా 
* వి ఎఫ్ సి.కామ్

## ఇవి కూడా చూడండి
* లెవీ స్ట్రాస్ అండ్ కో.
* వ్రాంగ్లర్ జీన్స్
* పెపె జీన్స్
* ఫ్లయింగ్ మషీన్

వర్గం:వ్యాపార సంస్థలు
పచ్చిపులుసు

పచ్చిపులుసు ఆంధ్ర, తెలంగాణ ప్రాంతంలోని వంటకం.

## కావలసిన పదార్థములు
(ఇద్దరికి సరిపడా సూచించబడ్డవి)
*నువ్వులు - 50 గ్రా
*వేరుశెనగపప్పు - 50 గ్రా
*జీలకర్ర - తగినంత
*కరివేపాకు - తగినంత
*పచ్చిమిరపకాయలు - రెండు
*ఉల్లి - ఒకటి
*కొత్తిమీర - తగినంత
*ఉప్పు - తగినంత
*కారం - తగినంత
*చక్కెర లేదా బెల్లం - తగినంత
*చింతపండు - తగినంత

## తయారు చేయు విధానం
ముందుగా, నువ్వులు, వేరుశెనగపప్పు, జీలకర్ర, కరివేపాకును విడివిడిగా వేయించుకొని, అన్నింటినీ కలిపి పొడి చేసుకోవాలి. ఈ పొడిలో కావలసినంత (అన్నంలో పులుసులాగా కలుపుకొనేంతగా) చింతపండు పులుసును కలుపుకోవాలి. పచ్చిమిర్చి, ఉల్లిగడ్డలను చిన్నచిన్న ముక్కలుగా తరిగి ఇందులో వేసుకోవాలి.  
## ఇవి కూడా చూడండి
*జొన్నరొట్టె
*రాగిసంగటి
*ఉగ్గాని
*పొంగలి
*పులగం

## మూలాలు

## బాహ్య లంకెలు

* Pachi Pulusu Recipe Andhra Style పచ్చి పులుసు

వర్గం:వంటలు
వర్గం:రాయలసీమ వంటకాలు
పీష్వా

**పీష్వా** అంటే ప్రధాన మంత్రి. ఇది శివాజీ పరిపాలనా కాలంలో ప్రవేశపెట్టబడిన పదవి. మహారాష్ట్రులకు భారతదేశ చరిత్రలో సమున్నత స్థానం కల్పించిన మహారాష్ట్ర జాతిపిత అయిన శివాజీ మంత్రివర్గంలో అత్యంత ముఖ్యమైన పదవి పీష్వా. పీష్వా రాజుకు కుడి భుజంలా పనిచేస్తూ పరిపాలనా విధులలో పాలుపంచుకొనేవాడు.

శివాజీ మనవడైన షాహు పరిపాలనా కాలంలో పీష్వా పదవికి ప్రాముఖ్యం పెరిగింది. ఛత్రపతి లేదా చక్రవర్తి అధికారం కేవలం నామమాత్రమైంది. వాస్తవ పరిపాలనా బాధ్యతలను పీష్వా చేపట్టాడు. వాస్తవ పరిపాలనా బాధ్యతలు చేపట్టిన మొదటి పీష్వా బాలాజీ విశ్వనాథ్. ఇతడి పరిపాలనా కాలం నుంచి పీష్వా పదవి శక్తివంతం, అనువంశికం అయింది. బాలాజీ విశ్వనాథ్ తర్వాత పీష్వా అయిన బాజీరావు-1 కాలంలో మరాఠా సర్దార్ల కూటమి ఏర్పడింది. వీరంతా చక్రవర్తి వ్విధేయులుగా పనిచేస్తూ మహారాష్ట్ర సమైక్యత కోసం కృషి చేశారు. శివాజీ, శంభాజీ, రాజారాం మొదలైన వారి దగ్గర పనిచేసిన వారంతా దేశస్థ బ్రాహ్మణులే.

## పదం వాడుక
పేష్వా అనే పదం పర్షియన్ భాష నుంచి వచ్చింది. దీని అర్థం ముందుండి నడిపించేవాడు, నాయకుడు అని. 1674 లో శివాజీ పట్టాభిషేకం జరిగాక మోరోపంత్ త్రింబక్ పింగళేను మొదటి పీష్వాగా నియమించాడు. శివాజీ ఈ పదవిని పంత్ ప్రధాన్ అని మార్చినా అది పెద్దగా వాడుకలోకి రాలేదు. మోరోపంత్ త్రింబక్ పింగళే కొడుకు మోరేశ్వర్ పింగళే శివాజీ తర్వాత శంభాజీ పరిపాలనా కాలంలో పీష్వాగా నియమితుడయ్యాడు.

## మూలాలు

## ఆధార గ్రంథాలు
*
*

## వెలుపలి లంకెలు
వర్గం:భారతదేశ చరిత్ర
వర్గం:చరిత్ర
వర్గం:పీష్వా రాజవంశం
శ్రీహరిపురం (గాజువాక)

**శ్రీహరిపురం** గాజువాక మండలం లోని ఒక గ్రామం.. ఇక్కడకు దగ్గరలోనే హిందుస్తాన్ పెట్రోలియం కార్పొరేషన్ లిమిటెడ్ (HPCL)వుంది. ఆ సంస్థ ఉద్యోగుల నివాసాలు వుండే కోలనీ 'యారాడ పార్కు' కూడా ఇక్కడకు దగ్గరలోనే ఉంది. ఇది ముఖ్యంగా పారిశ్రామిక ప్రాంతం. పరిశ్రమలలో పనిచేసే, అధికార్లు, పనివారు ఎక్కువగా ఈ గ్రామంలో నివాసం ఉంటున్నారు. ఇక్కడ ఉన్న దేవాలయాలు 'గణపతి ', ' అమ్మవార్ల రెండు గుళ్ళు' ఉన్నాయి. 'జవహర్ నగర్', 'పవనపుత్ర నగర్', రామ్ నగర్, యారాడ పార్కు, అన్నమ్మ కాలనీ, గుల్లల పాలెం వగైరా గ్రామాలు ఉన్నాయి. ఇక్కడ ప్రాథమిక పాఠశాలలు, హై స్కూళ్ళు, ఉన్నాయి. జవహర్ నగర్ ప్రాంతమంతా ఎక్కువగా 'అపార్ట్ మెంట్లు' ఉన్నాయి. ఇక్కడి వారికి గుల్లల పాలెం మార్కెట్ పెద్ద మార్కెట్. ఒక ప్రభుత్వ వైద్య శాల వున్నది గుల్లల పాలెంలో.

## మూలాలు

వర్గం:విశాఖపట్నంలోని ప్రాంతాలు
కడప కోటిరెడ్డి

**కడప కోటిరెడ్డి**, స్వాతంత్ర్య సమరయోధుడు, కాంగ్రేసు పార్టీకి చెందిన రాజకీయ నాయకుడు.

కోటిరెడ్డి, చిత్తూరు జిల్లా, మదనపల్లె తాలూకాలోని నారాయణ చెరువు (కోటిరెడ్డిగారి పల్లె) లో 1886లో జన్మించాడు. 1911లో ఇంగ్లాండులోని మిడిల్‌ టెంపుల్ నుండి బారిష్టర్ ఎట్ లా పట్టా పుచ్చుకున్న కోటిరెడ్డి న్యాయవాదిగా, రైతుగా కడపలో స్థిరపడ్డాడు. ఈయన గాడిచర్ల హరిసర్వోత్తమరావుతో కలిసి రాయలసీమలో హోమ్ రూల్ ఉద్యమంలో పాల్గొన్నాడు. ఈయన కల్లూరు సుబ్బారావు, పప్పూరు రామాచార్యులతో సన్నిహితంగా పనిచేసేవాడు. వీరిద్దరూ, ఆ తర్వాత రాష్ట్రానికి ముఖ్యమంత్రి అయిన నీలం సంజీవరెడ్డికి రాజకీయ గురువులు.

కోటిరెడ్డి 1921లో మహాత్మాగాంధీతో పాటూ రాయలసీమంతా పర్యటించాడు. 1922లో అనగా తన 32వ యేటనే ఇతడు శాసనసభలో ప్రవేశించాడు. ఇతడు మొదట కాంగ్రెస్‌కు అనుకూలమైన ప్రెసిడెన్సీ అసోసియేషన్‌లో గుత్తి కేశవపిళ్లెతో కలిసి పనిచేశాడు.1926లో స్వరాజ్యపార్టీ ఉపనాయకుడిగా ఎన్నుకోబడినాడు. 1929లో స్వతంత్ర సభ్యుడిగా మద్రాసు శాసనసభకు ఎన్నుకోబడినాడు. 1931లో తిరిగి ఏకగ్రీవంగా మద్రాసు శాసనసభకు ఎన్నికయినాడు. కోటిరెడ్డి ప్రత్యేక ఆంధ్ర ఉద్యమంలో కూడా కీలక పాత్ర వహించాడు. ఆంధ్ర మహాసభకు రెండు సార్లు అధ్యక్షత వహించిన ఇద్దరు వ్యక్తులలో సర్వేపల్లి రాధాకృష్ణన్ ఒకరైతే, కోటిరెడ్డి రెండవ వాడు. 1929, 1937లో జరిగిన సమావేశాలకు అధ్యక్షత వహించాడు. అంతేకాకుండా 1931లో మద్రాసులో జరిగిన ప్రత్యేక సమావేశం కూడా ఈయన అధ్యక్షతలోనే జరిగింది. 1940లో ఉప్పు సత్యాగ్రహంలో క్రియాశీలకంగా పాల్గొని జైలుకు వెళ్లాడు. ఉమ్మడి మద్రాసు రాష్ట్రంలోని రాజాజీ ప్రభుత్వంలో దేవాదాయ శాఖ మంత్రిగా కోటిరెడ్డి మధుర, తిరునల్వేలి, శ్రీరంగం దేవాలయాలలో హరిజనులకు ప్రవేశం కల్పించాడు.

స్వాతంత్ర్యం తర్వాత 1952లో కడప నియోజకవర్గం నుండి, 1955లో లక్కిరెడ్డిపల్లె నియోజకవర్గం నుండి శాసనసభకు ఎన్నికయ్యాడు. ఆంధ్ర రాష్ట్రం ఏర్పడిన తర్వాత టంగుటూరి ప్రకాశం పంతులు మంత్రివర్గంలో పనిచేశాడు. 1957లో ఆంధ్ర ప్రదేశ్ శాసన సభకు, 1964లో శాసనమండలికి ఎన్నికయ్యాడు. రాయలసీమ కరువు ఉపసంశన సంఘానికి అధ్యక్షుడిగా శ్రీబాగ్‌ ఒడంబడిక రూపుదాల్చుకోవటంలో కీలక పాత్ర పోషించాడు.

ఈయన సతీమణి రామసుబ్బమ్మ కూడా స్వాతంత్ర్యోద్యమంలో చురుకుగా పాల్గొన్నది.

## మూలాలు

వర్గం:1886 జననాలు
వర్గం:1981 మరణాలు
వర్గం:కడప జిల్లా నుండి ఎన్నికైన శాసన సభ్యులు
వర్గం:కడప జిల్లా స్వాతంత్ర్య సమర యోధులు
వర్గం:ఆంధ్ర రాష్ట్ర ఉద్యమంలో పాల్గొన్నవారు
వర్గం:మద్రాసు ప్రెసిడెన్సీలో మంత్రులుగా పనిచేసిన ఆంధ్రప్రదేశ్ వ్యక్తులు
వర్గం:కడప జిల్లాకు చెందిన శాసనమండలి సభ్యులు
వర్గం:ఆంధ్ర రాష్ట్రంలో శాసన సభ్యులు
వర్గం:చిత్తూరు జిల్లా స్వాతంత్ర్య సమర యోధులు
వర్గం:శ్రీబాగ్ ఒడంబడికలో పాలుపంచుకున్న వ్యక్తులు
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
వర్గం:మద్రాసు రాష్ట్రంలో శాసన సభ్యులు